




“Kardinala Alojzija 
Stepinca, nadbiskupa 
zagrebačkog, držimo 
nebeskim zaštitnikon 
'e rodne zemlje, 
' su i on osobn 
Crkva pretrpjt 
mnoge patnje’’ 

Papa Ivan XXIII, 

■u Kamistonju, 28.M.19& 


JI CIJENA 5000 H! 








SADRŽAJ 


Riječ urednika 2 

Svjetlo Crkve u Hrvata 3 

Čestitka bogoslova Franje Kuharica, 
prigodom desete obljetnice biskupskog 
posvećenja nadbiskupa A. Stepinca 4 

Predstavnici američkog Episkopata 1953. 
5 

Odjeci junačke smrti Sluge Božjega 5 


Utječem se zagovoru kardinala Stepinca 6 
Mons. Dragutin Nežič o Sluzi Božjemu 6 
Moje uspomene na Kardinala A. Stepinca 
7 

Nadbiskup A. Stepinac i hrvatska družba 
“Kćeri milosrđa’' 8 

Pismo kardinala Stepinca “Kćerima 
milosrđa” 8 

Početak i tijek Kauze kanonizacije Sluge 


Božjega 

Alojzija kardinala Stepinca 9 

Prepoznavanje smrtnih ostataka Sluge 
Božjega 10 

Bog objavljuje stranice života Sluge 
Božjega 11 

Kardinal Stepinac bijaše junak vjere 11 

Fama Sanctitatis 12 

Martirij kardinala 13 

Sluga Božji kardinal Stepinac i hrvatski 
iseljenici 14 

Uslišanja - Zahvalnice - Preporuke 14 

U obrani židovskog naroda 15 

Dokumenti br. 1 15 

Dokumenti br. 2 15 

Dokumenti br .3 16 

Za njim ko za ocem 16 

“Kraljice mira, moli za nas!” 17 

Blagoslov narodima po njihovoj djeci 18 

Milodari za Postulaturu i troškove 
Beatifikacije 19 

Sveto Pismo - Riječ Božja 20 

U Tebe se, Gospodine pouzdajem! 21 

Zašto postupak ekshumacije Sluge 
Božjega? 23 

Anđeo u katedrali 24 

Otac Benigar i otac Cairoli 25 

Pobjednik u znaku križa 26 


Glasnik Sluge Božjega Alojzija Stepinca - Glasnik 
Postulature - God. I (1994) Broj 1; Izdavač: 
Postulaturu Sluge Božjega Alojzija Stepinca, Kaptol 
31 - 41000 Zagreb: Uređuje i odgovara: Dr. Juraj 
Batelja, Kaptol 31 - 41000 Zagreb: Adresa 
uredništva: Postulatura Sluge Božjega Alojzija 
Stepinca, Kaptol 31, 41000 Zagreb, telefon: 275- 
122; Sve sto se u našem Glasniku navodi ili naziva 
“čudo”, “svetost”, “svetac” i slično, sve to, u duhu 
crkvenih propisa, treba uzeti i razumijeti u 
našem običnom ljudskom načinu izražavanja. O 
svemu će tomu konačni sud izreći Crkva: Lektori: 
Dr. Ante Stumuć i S. Blaga Bunćuga, milosrdnica: 
Tehnički urednik: Gosp. Zdenko Zobec: Cijena: 
5000 HRD; za inozemstvo 3 DEM ili 2 S USA; 
Izlazi tri puta godišnje s dozvolom crkvenih 
poglavara; Nadležnim državnim rješenjem časopis: 
“Glasnik Sluge Božjega Alojzija Stepinca”, 
oslobođenje plaćanja poreza na promet; Tisak: 
»Papir-grafika« * Vlaška 81 a * Zagreb 


Riječ urednika 

Pojavak našega Glasnika obradovat će Crkvu u Hrvata. U njegovu izlasku ona 
spoznaje svoju slobodu. Božji narod olakšanje i ohrabrenje nakon pada totalitarnog 
društvenog sustava, a Sluga Božji Alojzije Stepinac građansko pravo u svome nar¬ 
odu, koji je ljubio nadnaravnom ljubavlju i koji je branio junačkom odlučnošću. 

Upravo radi neutrudivog nastojanja oko evanđeoskog života Sluga Božji 
ostavio je duhovnu riznicu neprolaznih vrijednosti. To je sud milijuna hrvatskih 
katolika i katoličkih vjernika diljem svijeta. Tvrdili su to vjernici u vrijeme njegova 
aktivnog pastoralnog rada, u tijeku suđenja i nakon njegova blažena prijelaza' k 
Ocu svjetlosti. Brojni su vjernici ispovijedajući njegovu nevinost izgubili posao, 
pripravnici su za svećenički stalež u jugoslavenskoj vojsci radi obrane njegove 
časti stradavali, a toliki su katolički vjernici bili ponižavani kad se nisu bili dali 
slomiti klevetama protiv njega. 

“Sve će proći, a Ti Gospodine ostaješ” (Ps 101,27). Tim se stavom Alojzije 
Stepinac upisao u svijest i život svoje mjesne i opće Crkve. Glasnik će otkrivati i 
svjedočiti tu njegovu prisutnost. 

Glasnik nije revija niti dnevna novina. Bit će vjesnik o postupku i razlozima 
uzvišenja Sluge Božjega Alojzija Stepinca na čast oltara. Tu čast traže Kristovi 
vjernici osvjedočeni o njegovu kreposnom životu, tj. zajednica Crkve privučena 
primjerom svoje braće koja su na savršen način nasljedovala Krista ponižena i 
uskrsla. Taj su postupak tražile stotine tisuća hrvatskih vjernika; samo iz grada 
Clevelanda u Sjedinjenim Američkim Državama prispjelo je pet tisuća potpisa za 
beatifikaciju kardinala Alojzija Stepinca. 

, Glasnik će svojim sadržajem pružati svjedočanstvo djelatne ljubavi i sve sile 
milosti, koja se tako čudesno razmjenjuje kroz molitve u sjećanju i na ustima, pri 
spomenu na nj na radnom mjestu, na satu povijesti, pri pohodu njegovu grobu, u 
obiteljskoj molitvi. Glasnik bi želio ražariti ideale radi kojih je on radije odabrao 
umrijeti negoli popustiti pred bezbožnom ideologijom, te tako poticati na rast u 
ljubavi, kojom je on gorio za Krista. 

Toj svrsi pridonijet će pojedine rubrike: “Misli Sluge Božjega” probrane iz nje¬ 
gove pisane baštine, svjedočanstva ljudi koji su ga poznavali i izbližega promatrali, 
dokumenti kojima je on branio Božju čast i slobodu Kristove Crkve, jedne, svete, 
katoličke i apostolske, te izvješća o tijeku Kauze. 

Povjesničari i teolozi u Rimu još proučavaju tridesetak tisuća stranica doku¬ 
mentacije i svjedočanstava prikupljenih tijekom sudskog postupka. Prevoditelji 
prenose hrvatske riječi na talijanski jezik. Istraživači prikupljaju nove dokumente. 
Postulator usklađuje njihov rad, prikuplja svjedočanstva koja bolje osvjetljuju 
dosad nepoznate činjenice i zbivanja, nastojeći ih približiti čitateljima Glasnika. 

U Zagrebu se, u neposrednoj blizini Katedrale, priprema uređenje stalne izložbe 
- muzeja Sluge Božjega. Sav taj rad svojom molitvom i materijalnim darom 
podržavaju brojni suradnici, podupiratelji, prijatelji i darovatelji Postulature. 
Nadamo se da će čitatelji Glasnika, i oni do kojih on prispije, uvidjeti potrebu 
ovoga rada te se osobno priključiti toj graditeljskoj djelatnosti hrvatske crkvene i 
narodne povijesti. 

Pred svima nama je golem posao. Udruženim silama, nadamo se, radosni ćemo 
ga privesti sretnu završetku. Stoga dok radimo, dok molimo i darivamo, neka nam 
srce oćuti blagodat pouzdanja u Gospodina. 

Svi su čitatelji pozvani na duhovnu suradnju. Rado ćemo odgovoriti na pisma 
vezana uz apostolat kanonizacije Sluge Božjega Alojzija Stepinca. Isto ćemo tako 
nastojati vaša svjedočanstva i dopise uvrstiti u spise Kauze ili ih objaviti u 
Glasniku. 

Zahvaljujem Glasu Koncila koji je od svoga pojavka hrabro svjedočio 
neporočnost Sluge Božjega i izbližega pratio tijek kauze Njegove beatifikacije. 
Budući da će naš Glasnik izlaziti povremeno, nadamo se da će Glas Koncila nas¬ 
taviti s izvješćima o Sluzi Božjemu. 

Želimo svim čitateljima Glasnika, dobročiniteljima Postulature, djelatnicima i 
suradnicima Kauze, obilje Božjeg blagoslova kao zalog blagotvornog mira u 1994. 
godini. 

Urednik 





PREDGOVOR KARDINALA FRANJE KUHARIĆA 


Svjetlo Crkve 
u Hrvata 


Napunile su se 34 godine od 
smrti Sluge Božjega kardinala 
Alojzija Stepinca. U tom vre¬ 
menu mnogo se toga dogodi¬ 
lo i promijenilo u suvremenoj 
povijesti. Među osobitim 
providencijalnim promjenama 
dogodila se i sloboda 
Hrvatske kao i drugih zemalja 
od komunističkog totalitariz¬ 
ma. U toj slobodi javno je 
završen biskupijski proces za 
proglašenje blaženim Sluge 
Božjega kardinala Alojzija 
Stepinca, koji je tajno započet 
u Rimu 1981, a koji je sada 
prenesen u Rim na prosudbu 
Kongregacije za proglašenje 
svetih, 

U demokratskoj slobodi 
Hrvatski je sabor proglasio 
proces i osudu zagrebačkog 
nadbiskupa Alojzija Stepinca 
ništetnim. U toj slobodi se 
pojavljuje sada Glasnik Sluge 
Božjega kardinala Alojzija 
Stepinca. Svrha je Glasnika 
da naša vjernička i šira 
javnost što bolje upozna 
duhovni lik Sluge Božjega, da 
kroz Glasnik također čuje nje¬ 
gove poruke i da bude poti¬ 
cana na molitvu za uspjeh 
procesa. 

Glasnik želi izvijestiti javnost 
o dobivenim uslišanjima po 
zagovoru Sluge Božjega koja 
budu Glasniku priopćena. 

Na određeni način Sluga 
Božji Alojzije Stepinac kroz 
Glasnik postaje opet među 
nama prisutan da nam bude 
bliz iz vječnosti kao što nam 
je bio bliz i za vrijeme svoje 
biskupske službe i svoje pat¬ 
nje. 

Bilo je to u ljetu 1958. 
godine. Nekoliko nas 



svećenika kolega okupilo se u 
Pribiću u spomen svoga 
ređenja. Među nama je bio i 
krašićki župnik Josip 
Vraneković. Moj kolega vlč. 
Josip Dumić i ja dogovorili 
smo se s vlč. Vranekovicem 
da ćemo u određeni sat proći 
kraj župnog dvora u Krašiću i 
da molimo Kardinala da nas 
kroz prozor blagoslovi. K 
njemu se nije moglo ući zbog 
straže pred vratima. Mi smo u 
točno vrijeme na svojim 
mopedima stigli u Krašić sa 
sjeverne strane i približavali 
se cestom župnom dvoru. 
Kardinal je obukao roketu i 
svoju nadbiskupsku ljubičastu 
mozzettu (kratki ogrtač) i 
tako svečano obučen čekao je 


na otvorenom prozoru dvo¬ 
jicu svojih svećenika da ih 
blagoslovi. Kad nas je 
ugledao, i mi njega, usporili 
smo vožnju i on nas je 
blagoslovio na svoj način 
velikim znakom križa. K 
njemu nismo mogli ući ali 
smo ponijeli u svojoj duši 
njegov blagoslov i njegov lik. 
To je za nas bilo ohrabrenje i 
novi poticaj na vjernost. 

Neka Glasnik posreduje i 
sada njegov blagoslov s neba 
i njegovu riječ da budu poti¬ 
caji svećenicima, redovnicima 
i redovnicama i svim vjernici¬ 
ma na ustrajnost u vjeri, na 
poslušnost volji Božjoj, na 
vjernost Crkvi Katoličkoj 
kojoj je on pripadao svim 


srcem, svom dušom i svom 
snagom. Ta vjernost jedinstvu 
Crkve bila je također jedan od 
razloga da je izveden pred 
komunistički sud. 

Božji ljudi su zdrava sol (usp. 
Mt 5,13) u Crkvi i u narodu. 
Oni zrače svjetlost istine i 
svetosti, vjerni Isusovoj riječi: 
“Vi ste svjetlost svijeta” (Mt 
5,14). A svjetiljka se ne sakri¬ 
va nego se stavlja na 
svijećnjak da svijetli svima 
koji su u kući (usp. Mt 5,14). 
Ovim Glasnikom želimo 
zaista da Sluga Božji Alojzije 
Stepinac svijetli u našoj Crkvi 
svojom žrtvom i svojom vjer¬ 
nošću, svojom ljubavlju 
prema Bogu i ljudima. Bog 
ga je u svojoj providnosti 
vodio kroz otajstvo križa da 
ga pročisti kao zlato u vatri 
(usp. Mudr 3,6), “jer mu je 
duša bila draga Gospodinu” 
(Mudr 4,14). “Milost i 
milosrđe pripadaju izabranici¬ 
ma Gospodnjim i zaštita nje¬ 
govim svetima” (Mudr 4,15). 
Svim štovateljima Sluge 
Božjega Alojzija Stepinca 
preporučam Glasnik da ga 
šire. A preporučam ga 
također svim ljudima dobre 
volje da ga čitaju kako bi što 
bolje upoznali njegov život i 
njegovu poruku. I na njega 
možemo primijeniti riječi 
Svetoga Pisma: Koji su 
mnoge učili pravednosti, blis- 
tat će kao zvijezde navijeke, u 
svu vječnost (usp. Dan 12,3). 




nadbiskup zagrebački 

SVJEDOČANSTVA 

U tijeku života: 

v 

Čestitka bogoslova Franje Kuharica, 
prigodom desete obljetnice 
biskupskog posvećenja 
nadbiskupa Alojzija Stepinca: 



Sluga Božji s mladomisnicima godišta 1945 . i 1946 , na dan rede nj a, 15.VII.1945 


PREUZVIŠENI 
GOSPODINE NADBISKUPE! 

Ove godine slavite Vi, Preuzvišeni, a s 
Vama cijeli hrvatski katolički narod, 
posebno pak zagrebačka nadbiskupija, 
desetgodišnjicu svog biskupskog 
posvećenja. Toj općoj proslavi, koja je 
bila više usmjerena na molitvu i zahvalji- 
vanje Gospodinu, pridružili smo se i mi - 
Vaši bogoslovi - a ovom Vam prigodom, 
dragi Svečaru, izrazujemo svoje srdačne 
želje i čestitke. Vanjština ove svečanosti 
je jednostavna i skromna, ali to nas ništa 
ne priječi, da tim srdačnije izrazimo svoju 
radost, odanost i svoju duboku zahvalnost 
Vama, Preuzvišeni, za sva ona 
dobročinstva, što ste nam ih u ovih deset 
godina svog blagoslovljenog Pontifikata 
izkazali, kao naš Nadpastir i brižni Otac. 
Božanska Providnost vodila Vas je, 
Preuzvišeni, nedokučivim putovima i 
prije deset godina, baš na dan sv. Ivana 
Krstitelja, strogog i svetog propovjednika 
pokore i navjestitelja Isusova, okrunila 
Vas je uzvišenom nadpastirskom čašću. 
Ali s tom svetom službom primili ste, 
Preuzvišeni, na svoja ramena veliku 
odgovornost i teške brige, koje su samo 
Vama poznate i koje ste Vi povjeravali 
jedinom učitelju Isusu. S visokog mjesta 
nadpastirske časti uvidjeli ste jasno, 
Preuzvišeni, kobnu veličinu opasnosti, 
koja u današnje dane prijeti Sv. Crkvi. 
Ušli ste u odlučnu borbu pod geslom 
punim snažnog i dubokog smisla: “In Te, 
Domine, speravi...” Današnje vrijeme je 
vrijeme trpljenja, ali trpljenje povezano s 
pouzdanjem u (dragog) Boga majka je 
velikih duša. Kada mnogostruku 
aktivnost apostolata prati pobožnost 
samoće, “Deus dat incrementum” (Bog 
daje snagu). 

“In Te, Domine, speravi...” I po našoj 
zapuštenoj periferiji stale su se podizati 
kuće Božje, kao vjesnici obnove, što je 


nicala iz tihog i snažnog apostolskog 
žara. Pred novim oltarima mnogo je ljud¬ 
sko srce uzljubilo Isusa i u mnogoj je duši 
ponovno podignut hram Duha Svetoga. A 
u tom je veličina novog čovjeka i samo je 
onaj novi čovjek, u čijoj duši svijetli 
milost Božja. To ste Vi, Preuzvišeni, u 
prvom deceniju svoga Pontifikata imali 
jedino za cilj, povratiti u duše Božje 
Kraljevstvo. Dalekovidne su samo one 
misli koje gledaju u vječnost. 

Ali ovom prigodom Vam moram reći, 
Preuzvišeni, i to sa srdačnom zahval¬ 
nošću, sto je jedno desetljeće Vašeg 
blagoslovljenog apostolskog djelovanja 
značilo u životu naših mladih duša. Reći 
ću samo to, da ste nam Vi, dragi naš 
Nadpastiru, pokazali cilj i put do cilja. U 
Vama smo našli ostvarenu ljepotu 
novozavjetnog svećeništva, i to 
svećeništvo je postalo naš cilj. Cesto ste 
nam upravili očinsku riječ, koja nas je 
oduševljavala, ali Vaš apostolski primjer 


nas je učvršćivao. Učili ste nas tako 
skrivenim načinom ljubiti zvanje, koje je 
najuzvišenije na zemlji i koje traži od 
čovjeka potpuno predanje i potpunu nese¬ 
bičnu žrtvu samog sebe. To zvanje jest 
sudjelovanje u vječnom Svećeništvu 
Isusa Krista, a bit svećeništva jest u tome, 
da se svećenik žrtvuje zajedno s Kristom 
Gospodinom i da posreduje između ljudi, 
svoje braće, i Boga, zajedničkog Oca. 
Dragi Svečaru! Kroz Vaš nadpastirski i 
svećenički lik mi smo počeli shvaćati što 
za ovo grubo i poniženo doba znači 
novozavjetno svećeništvo. Današnji ljudi 
se guše u lažima, ali... saopćiti im 
muževno i bez straha vječnu snagu i 
neodoljivu ljepotu Istine, znači osloboditi 
ih i povratiti im izgubljeno dostojanstvo. 
Današnji ljudi plaču, ali... doći među njih 
zaodjeven puninom novozavjetnog 
svećeništva i otirati dobročinstvom suze 
svima, koji plaču, znači rastapati led oko 
srca i vraćati u nj nadu. Današnji ljudi su 

smrtonosno ranjeni mržnjom, ali... doci 
među njih i obuhvatiti ih univerzalnošću 
Kristova Duha i Njegove ljubavi, znači 
oživiti u njima ljubav i spasiti ih. Stoga 
sv. Majka Crkva moli: “Revertere ad nos, 
Domine, in sacerdotibus Tuis” (Vrati se k 
nama, Gospodine, u svojim svećenicima). 
To je želja i molitva Sv. Crkve, to je sig¬ 
urno, Preuzvišeni, i Vaša želja i molitva, 
pa mislim, da Vam ne bismo mogli bolje 
izraziti svoje želje čestitajući Vam Vaš 
svima nama tako dragi jubilej, nego da 
svoje želje poistovjećujemo s Vašima. Ali 
mi želimo poistovjetiti ne samo svoje 
želje, nego i svoje djelovanje i to tako da 
u budućim decenijama Vašeg Pontifikata 
budemo Vaši suradnici u borbi za Božje 
Kraljevstvo u dušama onih koji najviše 
trpe, a to su grješnici. “Evangelizare pau- 
peribus misit me, sanare contritos corde” 
Luc. 4,18. 

Vi ste nam, Preuzvišeni, pokazali ne 
samo cilj nego i put, a to je put molitve i 
pokore. U mnogim smo prigodama vidjeli 
kako puk kleči pred Presvetim i moli, a 
predmoli njegov Nadpastir. Često puta 
smo vidjeli, kako Nadbiskup zajedno sa 
svojim stadom obavlja pobožnost sv. 
Križnog puta i kako hrli u Marijina 
svetišta moleći svetu krunicu. Puk još 
uvijek rado dolazi pred Božje oltare, 
samo kada ga ima tko dovesti. 

Time ste nas, Preuzvišeni, učili, s kime 
moramo pojačati svoje prijateljstvo sve 
do srdačne intimnosti, da budemo i 
ostanemo jaki. To je euharistijski Isus, 
Bog i Spasitelj naš, kome jedinome 
svećenik može saopćiti svoje teškoće, a 
da ne ode neuslišan. Njemu jedinome 
može svećenik povjeriti i svoje 
svećeničke radosti, a da ne budu 
obesčašćene. Pred Svetohraništem se 
formira secundum Cor lesu - cor sacerdo- 
tale, koje sadrži u sebi puninu 
svećeničkog života, neslomivu ljubav, 
poniznost i čistoću. 

Osim toga, naučili ste nas, Preuzvišeni, i 
to, da ništa ne poduzimamo, a da ne 
zatražimo blagoslov od Nebeske naše 
Majke Marije! 

Ono duhovno bogatstvo, koje nas veže s 
Vama čvrstim vezom, to je eto Vaš apos¬ 
tolski primjer, Preuzvišeni, Vaše veliko 
svećeničko srce. To duhovno bogatstvo 
podržava u nama živu želju, da pod 
Vašim vodstvom, dragi naš Svečaru, sli¬ 
jedeći Vaš primjer pođemo na njivu 
Gospodnju, svijesni ozbiljnosti i težine 
poslanja, ali znamo gdje je vrelo života da 
na njem zagrabimo ustrajnost i snagu. 
Dobročinstva koja ste nam Vi, 


Preuzvišeni, učinili u prvom desetljeću 
svog blagoslovljenog Pontifikata, čine 
našu odanost prema Vama više nego 
sinovskom, naše čestitke Vama više nego 
srdačnima, a našu molitvu za Vas tako, 
tako usrdnom. 

Molimo (dragog) Boga, da Vas krepka i 
zdrava uzdrži još mnogo decenija na čelu 
nadbiskupije zagrebačke na spas duša i 
našu radost. Molimo Ga, da rosom svog 
blagoslova obilno zalije sva Vaša nasto¬ 
janja, da bi što više duša upoznalo Onoga, 
koji je rekao: “Ego sum via, veritas et 
vita!” 

To moleći, skupili smo, dragi Svečaru i 
ovu kitu duhovnog cvijeća, koja neka Vas 
trajno sjeća na našu zahvalnost. Njezin 
miris nenametljiv, ali iskren i srdačan! 
Preuzvišeni gospodine Nadbiskupe, Vaši 
Vam bogoslovi punom dušom i punim 
srcem kliču: AD MULTOS ANNOS! 

Zagreb , dne 3. prosinca 1944. 

Franjo Kuharic, bogoslov IV. g. 


Predstavnici 
američkog 
Episkopata 1953. 
godine u dopisima 
Sluzi Božjemu: 

“Vaša karakternost umnožila je vjeru 
američkih katolika. Vi ste prosvijetlili 
naša srca i tako nam pomogli da ne 
izgubimo pravi cilj života. Za Vas 
molimo da biste kao Kardinal mogli 
upotrijebiti Vaš visoki položaj na 
dobrobit Crkve”, Thomas K. Gorman, 
Biskup koadjutor Dallasa. 

“U žrtvi svete Mise Te se spominjem, 
brate, svjedoče muke Kristove”, L. 

Abele Caillonet, Pomoćni biskup 
New Orleansa. 

“Zajedno sa svećenicima i vjernicima 
biskupije Columbus izražavam Vam 
svoje poštovanje i obećavam da ćemo 
moliti za Vas. 

Ljudi ove zemlje zahvaljuju Vam i dive 
se Vašoj obrani Crkve i slobode puno¬ 
pravnih građana. 

Neka bude blagoslovljen Bog, jer Vas 
je nadahnuo na tako sveto 
svjedočenje”, Michael G. Ready, 
Biskup Columbusa. 


SVJEDOČANSTVA 

Odjeci junačke smrti Sluge 

Božjega 

(kratki izvadci) 

Preuzvišeni Gospodin 

Dr. Fran jo Seper, Zagrebački Nadbiskup koad¬ 
jutor 

Preuzvišeni Gospodine! 

Najljepše zahvaljujem Vašoj Preuzvišenosti na 
cijenj. pismu od 18. III. 1960., čiji retci govore o 
našem dragom i nezaboravnom nadpastiru, 
uzoritom gospodinu dr. Alojziju, kardinalu 
Stepincu. Da, Preuzvišeni, neumrla je ostala nje¬ 
gova uspomena medju nama, a njegov svetački 
lik ostavio je u svijetu svetu uspomenu herojskog 
nadpastira mučenika, uzor apostolske revnosti i 
kršćanske jakosti, kako je o njemu rekao blage 
uspomene sv. O. Papa Pio XII. - Moje sestre iz 
Peru mi pišu, da se tamo, poslije smrti našeg 
uzoritog Kardinala, više o njemu piše i govori, 
negoli se govorilo o blagopokojnom Papi Piu 
XII. (...) 

Roma, 13. IV. 1960. S. V. Propetog 
Petković 

“Kardinal Stepinac u svojoj posljednjoj poruci 
poziva na hrabrost: ‘čuvajte vjeru pod svaku 
cijenu!’”, Catholic Times (26.11.1960) 

“. Kardinal Stepinac odlazi a da nikada nije 

obavljao svoje dužnosti, da nikada nije obukao 
znakove svoje časti. Zatvoren u svojoj maloj 
kući, otkinut od svijeta, fizički iznemogao, rastao 
je pred očima vjernika čak do mučeničke aure¬ 
ole...”, Le Monde (12.11.1960) 

“U seoskoj povučenosti svoga hrvatskog rodnog 
sela, zatočen, no ipak među svojim narodom, 
teško bolestan, no ipak nepokolebljiv u svom 
ispovijedanju vjere, i slavno poznat tome svijetu 
kao jedan od mučenika za slobodu Crkve na 
komunističkom Istoku, umro je danas kardinal 
Stepinac.” Die Presse (11.II.1960). 

“..Msgr. Stepinac izabrao je ostati među svojim 
narodom, da ga podržava svojom prisutnošću i 
da mu ulijeva snagu svojim primjerom šutljive 
patnje. Taj ga narod danas oplakuje i čuvat će 
njegovu uspomenu”, La Croix (12.11.1960) 

“U nizu svećenika, zatvorenih, suđenih i često 
potajno smaknutih u katoličkim zemljama s one 
strane željezne zavjese, Stepincu pripada prvo 
mjesto, uz Mindszentya i tolike plemenite 
likove iz Crkve šutnje”, II Messaggero (11. 
11.1960). 

“Titova je žrtva živjela da mu bude bič”, 
Universe (19.II. 1960) 

Na zadušnicama u Los Angelesu dirljivu je 
propovijed održao biskup T. Manning, a na 
jednom je mjestu rekao: “Zbog liturgijskih 
propisa prisiljeni smo održati ovu službu u 
žalobnom ruhu - ali u stvarnosti je ovo dan 
velikog veselja, jer je član vašega naroda ušao u 
sveti krug mučenika.” 

“Kardinal Stepinac spada među heroje Crkve”, 

Kardinal E. Tisserant. 

“Stepinac je mučenik novoga doba”, Kardinal 
Feltin, nadbiskup Pariza. 

SVJEDOČANSTVA 


Utječem se zagovoru 
kardinala Stepinca 


K ardinal Paolo Bertoli, r. 1.II. 1908. u 
Poggio Garfagnana u Italiji, bijaše 
tajnik Nuncijature u Beogradu kad je 
1934. za nadbiskupa-koadjutora zagrebačkom 
nadbiskupu Antunu Baueru izabran mladi 
svećenik Dr. Alojzije Stepinac. Nakon stoje u 
Parizu bio Apostolski nuncij za Francusku, 
Mons. Bertoli imenovan je kardinalom i 
pročelnikom Kongregacije za kauze svetaca. 
Jedan je od osobitih prijatelja hrvatskog naro¬ 
da, i od onih pobožnika, koji se u svojim 
molitvama rado utječu Sluzi Božjemu Alojziju 
Stepincu. 

Utječe mu se u osobnim potrebama, ali i s 
nakanom da on svojim zagovorom pomogne u 
ovom teškom ratu svome narodu, koji je za 
života toliko ljubio. Dana 25. studenoga 1993. 
rekao nam je slijedeće: 

“Uvjeren sam daje kardinal Stepinac sve¬ 
tac. Dok čekamo sud Crkve imamo pravo utje¬ 
cati se u njegov zagovor. On bijaše svećenik 
potpunoma na svome mjestu. Iz njega je 
zračila zaljubljenost u Boga. Po prirodi je 



inteligentan, uljudan, zaljubljenik u Sveto 
pismo; sveta života. Po naravi se doimao 
povučen, ali prebogat vrlinama. Kao takav u 
isto vrijeme bijaše vrlo srdačan, prijateljski i 


bratski raspoložen. 

Oduševljavao sam se primjerom njegove 
ozbiljne i meditativne molitve. Iz nje je crpio 
snagu za osobni napor, za susretanje s ljudima 
i donošenje odluka. Samo s obzirom na to 
mogu razumjeti njegovu blagost prema ljudi¬ 
ma koji bi se iznevjerili. 

S njegovom je naravi srasla poslušnost. 
Pri imenovanju za nadbiskupa-koadjutora vid¬ 
jelo se da je iz uvjerenja poslušan Sv. Ocu. 
Nikada on tu poslušnost nije okaljao. Na dan 
pristanka na to imenovanje on je žrtvovao svoj 
život za Crkvu i svoj narod. Nije svoj naprsni 
križ prihvatio za ukras, da se s njime pokazu¬ 
je, nego da se na njemu žrtvuje i na njemu 
umre. Doista se znakom križa najbolje pred¬ 
stavlja njegov život. 

Svjedok sam koliko je dobra želio svome 
hrvatskom narodu i svojoj domovini. S 
bojazni je gledao prema budućnosti, imajući 
proročki dar pronicanja kušnji koje če proživ¬ 
jeti sa svojim narodom, ako se narod iznevjeri 
svome jedinome i pravome Bogu. 


Mons. Dragutin Nežić o Sluzi Božjemu 


U svojstvu nadbiskupskog ceremonijara vlč. D. Nežić prati Slugu Božjega, (na slici s njegove 
lijeve strane) na pohodu djeci koju su zbrinjavale čč. ss. Milosrdnice u Frankopanskoj ulici u 
Zagrebu (razdoblje prije Drugog svjetskog rata). 


M ons. Dragutin Nežič, r. 8. I. 1908. u 
D. Reki, župa Jastrebarsko, sada 
umirovljeni biskup porečko-pulski, 
bijaše od 1935. do 1939. nadbiskupski cere- 
monijar, pratilac nadbiskupa A. Bauera i A. 
Stepinca. Ovim se riječima prisjeća Sluge 
Božjega: 

“Kroz par dana spremanja za proces i u 
sudnici imao sam čast osobno upoznati vrlog 
odvjetnika dr. Ivu Politea. On se zgražao nad 
naprasitom atmosferom unutar sudnice i u 
novinstvu. Rekao mi je: “Ako uvidim da je 
Nadbiskup neporočan, ja ču uložiti sve svoje 
sile u njegovu obranu.” To je on časno i 
nadasve požrtvovno ispunio. Njegov se govor 
na tom sudu može usporediti s govorništvom 
slavnih govornika staroga Rima. 

Vrtlog Drugoga svjetskog rata bio je 
strašan uslijed mnogostrukih sukobljavanja 
između težnji: naroda, vjera, kultura, ideologi¬ 
ja, gramzljivosti, mržnji i osvećivanja. Sve je 
to tuklo po glavi nadbiskupu dr. Alojziju 
Stepincu kao crkvenom prvaku. No on nije 
izgubio svoje čvrsto usmjerenje u kojem je 
odrastao i bio odgojen, a to je živa vjera u 
Boga i pouzdanje u Božju Providnost. Njegovi 
su nepokolebljivi motivi bili: Bog, nadnar- 
avnost, Kristovo kraljevstvo, osobito u 
hrvatskom narodu, Crkva i Papa. 

U hrvatskom Zavodu Sv. Jeronima u 
Rimu nalazi se zidna slika u boji, koju je izra¬ 
dio umjetnik prof. Jozo Kljakovič, a prikazuje 


nadbiskupa Stepinca kako ga udaraju po glavi 
i po cijelome tijelu, a on boguodano guta sve 
to i čvrsto pritišće na svoje grudi Isusov križ. 
Vrlo je znakovita ta slika, jer njegove boli nisu 
nikada bile malene. 


“I zapljušti kiša, navale bujice, duhnu 
vjetrovi i sruše se na tu kuču, ali ona ne pade, 
jer je na stijeni utemeljena” 

(Mt 7, 25), a ta “stijena je Krist!” (1 Kor 
10,4). 

Moje uspomene 
na kardinala Alojzija Stepinca 


P ostoje priče o tome, kako je kralj 
Aleksandar u Beogradu pristao da 
Alojzije Stepinac bude imenovan 
za nadbiskupa i kako je to opozvao, a što 
je prava istina, ne zna se. O tome nisam 
nikada razgovarao s nadb. A. Stepincem. 
Istina je i to, daje on znao šutjeti o nekim 
svojim doživljajima, i da ga se uza svu 
svoju povezanost s njime nismo usudili 
pitati o onome, o čemu on nije ni želio 
razgovarati. Čini se da je kralju 
Aleksandru bilo jedino važno to, što 
mladi A. Stepinac u stranačko-političkom 
pogledu nije pokazivao nikakva zaniman¬ 
ja. 

Alojzije 1934. postaje nadbiskup 
koadjutor s 36 godina života, s 4 godine 
svećeničke službe, izuzetan dogođaj u 
povijesti Katoličke Crkve. To su imeno¬ 
vanje dočekali s oduševljenjem mlađi 
svećenici i vjernici u Katoličkoj akciji. Sa 
svih strana dolaze čestitke, dobre želje i 
nade. U razgovoru s mladim crkvenim 
prelatom osjećalo se kako iz njega struji 
nešto što oduševljava i pekali s oduševl¬ 
jenjem mlađi svećenici i vjeotiče na 
požrtvovan rad za Božju slavu, Crkvu i 
domovinu. 

U doba rata 1941 -1945. nadbiskup A. 
Stepinac je u svojim propovijedima oštro 
korio tadašnje vlastodršce zbog progona 
pravoslavnih Srba, Židova i Roma. Zbog 
toga ukora hrvatske su mu ustaške novine 
i prijetile. U to vrijeme “Katolički list” 
imao je mnogo neprilika zbog objavlji¬ 
vanja nadbiskupovih propovijedi. On me 
je ovlastio da iz njegovih propovijedi 
brišem ona mjesta, koja bi bila izazovna 
za ustaše i Nijemce. Ja sam to činio, pa su 
mi dr. S. Bakšić i prebendar P. Jesih pred¬ 
bacivali da falsificiram nadbiskupove 
propovijedi. Odgovorio sam, da čuvam 
glavu nadbiskupovu i svoju. Nisu to htjeli 
shvatiti. 

Godine 1943. ustaška je cenzura ne 
samo spriječila u Katoličkom listu objav¬ 
iti člančić o “naturalizaciji”, shvaćajući to 
kao osudu progona koje čine talijanski 
vojnici u Hrvatskoj, nego je dapače Ivo 
Bogdan tražio za mene najstrožu kaznu 
kod Pavelića i Artukovića. Međutim je 
nadb. Stepinac uspio i intervencijom kod 
Andrije Artukovića, koji je odbio tužbu 


ustaše Ive Bogdana (Vidi o tome 
“Marulić” 1992/2, str. 226). 

Tijekom rata Viktor Novak, bivši 
klerik, framasun, jugoslaven, šalje svog 
agenta iz Beograda u Zagreb, da mu prib¬ 
avi “Katolički list” za buduću knjigu 
“Magnum crimen”. U toj knjizi on spom¬ 
inje, kako se u Zagrebu čuje da nadbiskup 


Stepinac ne zna teologije. (Od koga?) No 
sigurno je, da nadbiskup Stepinac ne 
samo zna teologiju, nego zna razgovarati 
s diplomatima, učenima i siromasima. 
Svaki dan prima na razgovor 10 do 20 
osoba, koje mole intervenciju za pro¬ 
gonjene, predlažu korisne pothvate, upo¬ 
zoravaju na pogibli. Za svakoga 
Nadbiskup ima riječ utjehe i ohrabrenja. 
Za 50 prognanih svećenika osniva 
Svećeničku menzu u sklopu Caritasa, 
Vlaška ul. 36. Ond je je skladište tekstilne 
robe za prognanu pravoslavnu djecu. 
Nadbiskup je spreman ustupiti dio palače 
“Vatikan” (Vlaška ul.) za Svećenički 
mirovni dom. Zbog prevelikih troškova 
za Dječačko sjemenište na Salati planira 
izgradnju novoga sjemeništa na 
Ribnjaku, kojemu bi se pridružila zgrada 
Nadbiskupskog konvikta, Vlaška 38. 

Zašto je nadbiskup Stepinac osuđen? 
Zato jer su to tražili četnici. Njima je usp¬ 
jelo pobijediti, poniziti i osakatiti hrvats¬ 
ki narod kao cjelinu, ali je ostao hrvatski 


metropolit kao neki posljednji simbol 
hrvatskoga narodnog suvereniteta. 
Optužena je Katolička Crkva kao duhov¬ 
na majka i zaštitnica većine Hrvata. 
Jakov Blaže vic, formalni tužilac, bio je 
samo pokorni izvršilac Rankovića i četni¬ 
ka. Pitali su strani novinari Tita, zašto ne 
pusti iz zatvora nevinoga Stepinca, a on 


je odgovorio: “Ne mogu, jer Srbi ne 
daju.” To su Srbi četnici. 

Marica Stanković poslije povratka iz 
logora u Požegi pohodila je Krašić, a 
zatim i mene u Zagrebu. Rekla je: “Naš 
dragi Lojzek uvijek isti, tješi nas kako će 
Bog pobijediti, a ja sam očekivala neko 
određeno proroštvo i čudo.” Rekao sam 
što sam čuo od profesora u Rimu: Natura 
humana semper vult scire aliqua arcana. 
(Ljudska narav uvijek želi prodrijeti u 
tajnovite stvari). 

Čekali smo i konačno doživjeli čudo: 
komunizam je pao, Njemačka se ujedini¬ 
la, Hrvatska je u svijetu priznata država. 
To je djelo Božje, po priznanju mnogih. 
Što još proživljavamo ratne strahote, to 
su samo komunističke metode onih, koji 
su samo glumili komuniste, služili se nji¬ 
hovim metodama, a u stvari bili su uvijek 
šovinisti, pljačkaši, krvnici. Naše je 
iskustvo i nada: Svaka sila za vremena. 

Josip Buturac 

Sluga Božji blagoslivlje temeljni kamen bazilike Majke Božje u Zvonimirovoj ulici 
u Zagrebu (23. III. 1936) 








SVJEDOČANSTVA 


Nadbiskup Alojzije Stepinac 
i hrvatska družba “Kćeri milosrđa” 


O vim recima htjeli bismo navesti neko¬ 
liko podataka više o počecima Družbe 
“Kćeri milosrđa” u Zagrebu i zagre¬ 
bačkoj nadbiskupiji, to više što su ti počeci 
vezani s jedne strane uz ime nadbiskupa Antuna 
Bauera i Alojzija Stepinca, s druge pak uz ime 
Č. M. Marije od Propetog Isusa rod. Petković, 
utemeljiteljice Družbe 
“Kćeri milosrđa”. 

“Kćeri milosrđa” i nji¬ 
hova utemeljiteljica došle 
su u Zagreb god. 1931. 

Srdačno ih je primio i vel¬ 
ikodušno potpomagao 
tadašnji nadbiskup msgr. 

A. Bauer. Prvo njihovo 
prebivalište bilo je u tada 
siromašnom predgrađu 
zvanu Prekrižje, a malo 
zatim, uz Nadbiskupovu 
pomoć, dođoše u srce 
grada, najprije u Vlašku, a 
onda u Martićevu ulicu, 
kao “podstanarke” nad¬ 
biskupske palače. U prol¬ 
jeće 1938. bila je otvorena 
njihova treća kuća, u Šesti¬ 
nama, koja je u stvari zami¬ 
jenila onu prvotnu u 
Prekrižju. 

Koliko nam je pozna¬ 
to, prvi se osobni susret 
mons. Stepinca, imenovana nadbiskupom-koad- 
jutorom 1934. godine, s tim sestrama zbio 
tijekom god. 1935. Vjerujemo daje on ubrzo od 
svoga prethodnika saznao što “Kćeri milosrđa” 
znače u njihovoj nadbiskupiji. I sam nadbiskup 
Bauer ostao je veoma djelotvorno vezan uz 
mladu Družbu sve do 1937, tj. sve do svoje 
smrti. Msgr. Stepinac postao je nadbiskupom 
zagrebačkim u prosincu 1937, a 8. svibnja 1938, 
na svoj četrdeseti rođendan, nalazi se u Šestina¬ 


ma, gdje blagoslivlje i otvara novu kuću sestara 
“Kćeri milosrđa”, znakovito odmah nazvanu 
“Nazaret”. Bilo je to veliko slavlje za sestre, za 
njihovu dječicu (napose za prvopričesnike), i za 
samoga Nadbiskupa. Njemu u čast sestre su 
spremile i prigodnu akademiju pod temom “Moć 
majčine molitve”: tj. majka Barbara moli za 


svećenički poziv svoga sina. Uz Nadbiskupa bili 
su nazočni Č. Majka Marija, utemeljiteljica, 
tajnik Franjo Šeper, dugogodišnji šestinski žup¬ 
nik dr. Ivan Dukić, te mnoštvo puka. Sve ove 
pojedinosti doznajemo iz “kronike” sestarske 
kuće, koja nam i inače svjedoči kako je nad¬ 
biskup Stepinac rado posjećivao onaj kutić svoje 
nadbiskupije. 

Utemeljiteljica Družbe “Kćeri milosrđa” po¬ 
tom je češće, zbog raznih razloga, iz tadašnjih 


udaljenih Šestina posjećivala Zagreb. God. 
1939. povjerila je Nadbiskupu zagrebačkom 
svoju nakanu o pohodu svojih prvih “misionar¬ 
ki” u Argentinu, što je on dobro razumio i potvr¬ 
dio. Još prije putovanja preko oceana Marija je 
htjela sudjelovati na velikom hodočašću 
hrvatskih katolika u Rim, što su ga predvodili 
naši biskupi na čelu s nad¬ 
biskupom Stepincem. 
Htjela je iskoristiti tu prigo¬ 
du da u Rimu pospješi 
odobrenje Družbe i 
njezinih ustanova, pri čemu 
joj je opet nadbiskup 
Stepinac pomogao svojom 
uglednom riječi. Od tada 
nije prošlo ni pet godina, i 
“Kćeri milosrđa” dobile su 
tzv. “decretum laudis - 
pohvalnu odluku” od strane 
Svete stolice (1944). 

Kroz slijedeća deset¬ 
ljeća, između 1940. i 1966, 
zbili su se mnogi i veliki 
događaji, bilo u životu nad¬ 
biskupa Stepinca bilo u 
povijesti Družbe “Kćeri 
milosrđa”, uključujući i 
blaženu smrt naših protago¬ 
nista: Nadbiskup je umro 
1960, a Marija Petković u 
Rimu 1966. Danas i on i 
ona uživaju velik glas svetosti. A dok je kardinal 
Stepinac proživljavao zadnji dio svoga 
zemaljskog vijeka kao zatočenik u rodnom 
Krašiću, izmijenio je s “Kćerima milosrđa” više 
pisama. Jedno od tih donosimo ovdje u prijepisu 
iz izvornika (fotokopije): čini nam se osobito 
značajnim, jer ga je Nadbiskup uputio sestrama 
u Šestine prigodom 25-godišnjice njihova dolas¬ 
ka u Nadbiskupiju zagrebačku: 



(mjesto grba)Krašić, 13. X. 1956. 

Pismo kardinala Stepinca 
“Kćerima milosrđa” 

Drage časne sestre! 

Primio sam vaše cijenjeno pismo kojim mi saopćujete da slavite 25. 
godišnji jubilej dolaska vaše Družbe u zagrebačku nadbiskupiju. I 
četvrt vijeka puno je u tom kratkom ljudskom životu, kad veli Sveto 
Pismo: “Svako je tijelo travka”. 

I ja se radujem zajedno s vama, iako sam tijelom odsutan. Za 
budućnost vam pak ne želim ništa drugo, nego da dišete duhom 
Nazareta, koje ime nosi i vaša kuća u Šestinama. Tada će sve biti dobro. 
I Crkva naime ne želi si ništa drugo na blagdan Svete Obitelji nego ono, 
što izražava u misnoj molitvi toga dana: “Gospodine Isuse Kriste, Ti si 
bio Mariji i Josipu podložan i posvetio si kućni život neizrecivim kre¬ 
postima; daj da se uz pomoć obiju poučimo uzorom Tvoje Svete 
Obitelji i s Njom postignemo vječnu zajednicu”. 

Ako u vašoj zajednici bude vladala onako duboka poniznost, kao u 


Svetoj Obitelji; onakvo pouzdanje i ljubav prema Bogu i bližnjemu; 
onakvo vjerno obdržavanje svetih pravila, kao što je tamo obdržavanje 
zakona Božjega; onakva strpljivost u svim kušnjama života; onako 
skrušena i topla molitva Bogu svaki dan, onda će vaša draga Družba 
cvasti i rasti svaki dan Bogu na slavu i svetoj Crkvi na korist, dok ne 
postigne punine, predviđene u nedokučivoj providnosti Božjoj. 

Ništa zato što ste danas stisnute i pritisnute bezbožnim progon¬ 
stvom. Već je poganski rimski car Marko Aurelije upoznao veliku 
istinu, kad je rekao: “Može netko biti posve Božji čovjek, a ipak ostati 
nepoznat na svijetu”. Bog naime sudi samo po jednom: po nakani srca. 
Gdje je srce puno Boga, sve je dobro, makar se prema vani ništa ne 
zapažalo. Nastavite dakle radom u tom duhu, pa će se i za sve vas moći 
jednom ponoviti ona stara riječ: “Magna vixit, nihil dixit”. Ništa 
doduše nije rekao ovaj ili onaj, ali se životom pokazao kao velik čovjek. 
Uz blagoslov i pozdrav u Gospodinu svima 

Alojzije kard. Stepinac 
nadbiskup zagrebački 

(Dodano na lijevom rubu, vlastoručno: Srdačan pozdrav preč. g. 
župniku!) 

O. Atanazije J. Matanić - ofm. 

Početak i tijek Kauze kanonizacije 
Sluge Božjega Alojzija kardinala Stepinca 


N a završetku Biskupijskog dijela 
Kauze kanonizacije Sluge 
Božjega, mons. Antonio Casieri, 
delegirani sudac, iznio je početak, rezul¬ 
tate i tijek Kauze. Evo najznačajnijih zbi¬ 
vanja: 

“Nakon što je završena 'posljednja 
sjednica' procesa kanonizacije o životu, 
vršenju kreposti i mučeništvu Sluge 
Božjega Alojzija kard. Stepinca, nad¬ 
biskupa zagrebačkog, predstavljam u tri 
kopije (izvornik i dvije ovjerovljene kopi¬ 
je) spise toga procesa. Neka mi bude 
dopušteno prikazati, ukratko, tijek proce¬ 
sa. 

Alojzije Stepinac rođen je 8. svibnja 
1898. u Brezariču, župa Krašič, nad¬ 
biskupija zagrebačka. Zaređen je za 
svećenika 26. listopada 1930., imenovan 
nadbiskupom koadjutorom zagrebačkim 
29. svibnja 1934. Naslijedio je nadbisku¬ 
pa Antuna Bauera 7. prosinca 1937. 

Suđen je i osuđen ‘in odium fidei’ (iz 
mržnje prema vjeri) 1946. godine. Pet 
godina bijaše u zatvoru u Lepoglavi, a 
onda je 1951. godine premješten u kućni 
pritvor u Krašič. Papa Pio XII. imenovao 
ga je kardinalom u Konzistoriju 12. 
siječnja 1953. Kardinal Alojzije Stepinac 
je 10. veljače 1960. pobožno prešao iz 
ovozemaljskoga života, oplakivan od 
svega katoličkog svijeta. 

14. studenoga 1969. Ordinarij zagre¬ 
bačke nadbiskupije zatražio je od 
Kongregacije za kauze svetaca mišljenje 
o prikladnosti otvaranja procesa kanon¬ 
izacije junačnog Nadbiskupa. 

Kongregacija je nakon konzultacije s 
Državnim tajništvom, vodeći računa o 
aktualnim povijesno-političkim prilika¬ 
ma, odobrila 4. prosinca 1980. da se može 
otvoriti u Rimu takav proces, određujući 
da se on održava pred posebnim 
sudištem, koje će sačinjavati jedan sudac 
i stalni bilježnik, izostavljajući promi¬ 
catelja vjere, tražeći da se sačuva potpuna 
tajnost o procesu. Dana 24. veljače 1981. 
imenovan je postulator u osobi franjevca 
o. Antonija Cairolija. Potom su imeno¬ 
vani kao jedini članovi sudišta mons. 
Pietro Santini, delegirani sudac, i mons. 
Antonio Casieri, kao aktualni bilježnik. 

Nakon prvih sjednica, koje su održane 
u Kongregaciji za kauze svetaca (od 9. 
listopada 1981. do 24. listopada 1984), 


pokazalo se potrebnim da se slijedeće 
sjednice sudišta održe u Jugoslaviji. Radi 
toga je Kongregacija za kauze svetaca, 
11. listopada 1984., imenovala mons. 
Antonija Casierija delegiranim sucem, 
davši mu mogućnost da se u Jugoslaviji 
može poslužiti, za tu zgodu, bilježnikom 



Mons. A. Casieri izvješćuje o tijeku Kauze, u 
crkvi Sv. Jeronima y u Rimu y 16. lipnja 1993. 

tumačem. 

Takve sjednice otpočete su u Zagrebu 
12. listopada 1984. Kao bilježnik tumač 
imenovanje franjevac o. Komelije Šojat. 

Naišavši u Jugoslaviji na poteškoće s 
policijom, i budući da je umro postulator 
o. Antonio Cairoli, privremeno je obus¬ 
tavljen tijek Kauze. Nakon što je 4. 
listopada 1991. imenovan novi postulator 
u osobi dr. Jurja Batelje, proces je nas¬ 
tavio svoj tijek u Hrvatskoj i Sloveniji, 
Posljednja sjednica ispitivanja svjedoka 
održana je u Zagrebu 17. veljače 1993. 

Od 9. listopada 1991. do posljednje 
sjednice 16. lipnja 1993. održano je 96 
sudskih sjednica. 


U tijeku procesa prikupljena su: 

a. svjedočanstva svjedoka (8 svezaka, 
str. 1-1829); 

b. neobjavljeni dokumenti iz različitih 
arhiva; 

c. objavljeni spisi Sluge Božjega i 
napisi o njemu. 

(Ovdje se izostavlja popis održanih 
sjednica i ispitanih svjedoka.) 

U tijeku procesa saslušana su četiri 
kardinala, četiri nadbiskupa i biskupa, 7 
redovnika, 14 redovnica, 20 vjernika 
laika, dvoje nekatolika i 6 svjedoka po 
službenoj dužnosti. Svi svjedoci, osim 
jednoga, osobno su poznavali Slugu 
Božjega. Svi su dali zakletvu da će gov¬ 
oriti istinu i nakon dana svjedočanstva su 
nadodali zakletvu da su govorili istinu. 

Izjave svih svjedoka su vjerodostojne 
i u onim pojedinostima i izričajima što 
proistječu iz različitosti vjere i kulture. 

Za vrijeme prvih sudskih sjednica u 
Zagrebu vidljivo je da su pojedini svjedo¬ 
ci osjećali strah, bojeći se naknadnih 
represalija od strane komunističkog reži¬ 
ma. 

Bolje raspoloženje i veća otvorenost 
nepobitno se očitovala nakon pada komu¬ 
nističkog režima. 

Uzoriti gospodin Franjo kard. 
Kuharić, nadbiskup zagrebački, imeno¬ 
vao je povijesnu komisiju sastavljenu od 
četiri člana i komisiju sastavljenu od 
dvadeset i četiri teološka stručnjaka, koji 
su bili uključeni u traženje i proučavanje 
spisa i dokumenata Sluge Božjega, te su o 
svojem radu donijeli, svaki zasebno, 
rezultate o nađenim, njima povjerenim i 
proučenim spisima. 

Povjesničari i teolozi su položili zak¬ 
letvu o čuvanju tajne glede rezultata 
istraživanja, te o zadatku koji im je pov¬ 
jeren i koji su savjesno izvršili. 

(Izostavlja se popis članova povijesne 
i teološke komisije, te popis dokumenata 
i priložene bibliografije o Sluzi 
Božjemu.) 

Budući da je proces o Sluzi Božjemu 
Alojziju Stepincu započet s naznakom 'o 
životu i vrlinama’, naslovu sam Kauze, 
jer sam otkrio naznake o mučeništvu 
Sluge Božjega, pridodao oznaku 'i o 
mučeništvu’. O tome će Uzoriti Pročelnik 
i nadležna crkvena vlast donijeti konačni 
sud.” 

Prepoznavanje smrtnih ostataka Sluge Božjega 



Kardinal Franjo Kuharić, nadbiskup zagrebački, pokretač kauze kanonizacije kardinala Alojzija Stepinca, potpisuje svoje 
svjedočanstvo na javnoj sjednici u zagrebačkoj katedrali 17. veljače 1993. u sudskom postupku, u kojem je bio posljednji svje¬ 
dok. 




P: Kornelije Šojat, OFM, bilježnik, potpisuje spise posljednje sjednice u sudskom Pročelnik Kongregacije kardinal 
postupku Kauze kanonizacije kardinala A. Stepinca. Angelo Felici potpisuje završne spise 

Biskupijskog dijela kanonizacije Sluge 
Božjega Alojzija Stepinca. 


10 










KRONIKA 


Bog objavljuje 
stranice života 
Sluge Božjega 

(Franjo kardinal Kuharić) 

N akon psalama Jutarnje i biblijskog 
čitanja, kardinal Franjo Kuharić, 
održao je prigodni nagovor na riječi 
“Pogledaj Gospodine nevolju moju i parnicu 
moju brani'’, rekavši između ostalog i ovo: 

“Providnost ima svoje linije povijesti i 
ništa se ne objavljuje najednom u potpunosti. 
Bog objavljuje stranicu po stranicu povijest 
svih zbivanja i svakog čovjeka. Tako nam 
objavljuje i stranice života Sluge Božjega 
Alojzija Stepinca. Ponajprije nam predstavlja 
njegovu mladost, zatim njegov svećenički i 
biskupski lik, njegovo vjerno služenje i svje¬ 
dočenje evanđelja, progon i zatočen je, da bi 
10. veljače 1960. otkrio stranicu nade i stran¬ 
icu svjetla. 

I dok smo poslije rata protiv njega slušali 
teške optužbe, a bio je i osuđen kao ratni 
zločinac, istodobno je nebrojeno mnoštvo 
svećenika, bogoslova, redovnika, redovnica i 
Kristovih vjernika hrabro svjedočilo svoje 



Kardinal Kuharić, uz asistenciju mons. 
Giulia Einaudia, apostolskog nuncija u 
Hrvatskoj i mons. Edwarda Nowaka, moli 
na grobu Sluge Božjega, nakon obrednih 
svečanosti polaganja zemnih ostataka Sluge 
Božjega u grob iza glavnog oltara 
zagrebačke katedrale, 23. VI.1993. 


uvjerenje o njegovoj nevinosti i neutemeljenoj 
osudi. Koliko su samo naši bogoslovi i sje- 
meništarci pretrpjeli u vojsci, ali su unatoč 
raznim pritiscima vjerno svjedočili o 
neporočnosti nadbiskupa Stepinca. 

A onda se on pojavio mrtav u svojoj kate¬ 
drali. Mnoštvo vjernika koji su se okupili na 
njegovom ukopu, posvjedočili su svoju vjeru u 
njegovu nevinost. Tako je i njegov pokop za 
nas svijetla stranica, što se osuđenika i 
zatočenika moglo položiti u grobnicu zagre¬ 
bačkih biskupa i nadbiskupa. 

Onda je Gospodin opet otvarao stranicu po 
stranicu njegova života: na njegov su se 
zagovor zbila tolika uslišan ja, ispunila tolika 
nadanja, prispjelo toliko nebeske pomoći u 
vjerničke duše. 

To su stranice svjetla. Za njega Bog svje¬ 
doči! On neka nam potvrdi i posljednju stran¬ 
icu života Sluge Božjega kad bude potvrđen 
Božjim svjedokom, na oltaru, da nam bude 
uzor i zagovornik! 

“Od Tvojih svjedočanstava ja ne odstu¬ 
pam!” (Ps 117). Neka Gospodin potvrdi tu 
ljubav. To će biti zadnja stranica, koju će sam 
Bog otvoriti u ovom životu patnji, ali i 
proslavi”. 


Kardinal 
Stepinac bijaše 
junak vjere 

(Mons. Edrnrd Nowak) 

M ons. Edward Nowak, nadbiskup, 
tajnik Kongregacije za kauze 
Svetaca, govori unutar liturgijskog 
obreda, prije polaganja zemnih ostataka Sluge 
Božjega u njegov grob u Katedrali. Donosimo 
cjelovit tekst toga nagovora: 

“Posebno sam uzbuđen nalazeći se u 
ovom svetom mjestu, zagrebačkoj katedrali, 
sudjelujući u prepoznavanju zemnih ostataka 
Sluge Božjega Alojzija Stepinca, Kardinala 
svete rimske Crkve i zagrebačkog nadbiskupa. 
On je umro 1960. godine ne mogavši se živ 
vratiti na svoje biskupsko sjedište. 

Ovdje sam nazočan u svojstvu Tajnika 
Kongregacije za kauze svetaca, tj. one 
ustanove Sv. Stolice, koja ima svrhu 
proučavati život osoba koje su predložene za 
utvrđivanje njihovih vrlina ili mučeništva. 

Imam i jedan poseban motiv, osobni. 
Potječem iz Poljske, tj. zemlje koja je podni¬ 
jela, kao i Hrvatska, jaram totalitarizma. 


Mogao sam osobno iskusiti tu situaciju, prem¬ 
da ne na tako okrutan način, kao toliki drugi. 
Stoga se, ponavljam, s uzbuđenjem, i s 
velikim poštovanjem, približujem ovome 
časnom grobu. 

Lik kardinala Stepinca ima veliko 
značenje ne samo za Crkvu u Hrvata, nego i za 
cijelu Crkvu. On bijaše junak vjere, spreman 
proliti vlastitu krv kako bi ostao vjeran Kristu, 
vjeran njegovu zamjeniku, nasljedniku Sv. 



Mons. Nowak, tajnik Kongregacije za Kauze 
Svetaca, govori prigodom polaganja zemnih 
ostataka Sluge Božjega u grobnicu zagrebačke 
prvostolnice, 23. VI.1993. 

Petra. On se smješta u veliku povorku svjedo¬ 
ka, mučenika Kristovih koji su trpjeli dajući 
osobno svjedočanstvo za vjeru. 

Zbog toga ga mi slavimo i častimo. 


Mogu Vam reći kako je Sv. Otac Ivan 
Pavao II, kad sam s njime razgovarao, iskazao 
veliko udivljenje za Slugu Božjega. On je za 
Slugu Božjega rekao, da je jedan od najvećih 
svjedoka vjere u našem dvadesetom stoljeću. 
A on, Sveti Otac, na osobit način poštuje svje¬ 
doke vjere. 

Njihovo se svjedočanstvo ne smije zabo¬ 
raviti. 

Doista se među osobama predložen¬ 
ima za čast oltara nalazi nepregledan niz 
mučenika. Značajne su ove brojke: 

U petnaest godina svoga pontifikata, 
Ivan Pavao II. predsjedao je na 78 svečanosti 
beatifikacija, za vrijeme kojih je slavom oltara 
ovjenčao 582 blaženika, od kojih su 440 
mučenika, a samo 135 priznavalaca vjere. A 
za vrijeme 28 svečanosti kanonizacije, ubrojio 
je među svece 266 blaženika, od kojih 240 
mučenika i samo 26 priznavalaca. Ustvrdimo 
dakle: Crkva govori krvlju svetih mučenika. I 
razmislimo: naše se stoljeće, tako kulturno i 
civilizirano, predstavlja kao stoljeće krvi i pro- 
gonstava. 

Hrvatska može ubrzo častiti na oltarima 
svoga velikog sina. S tim osjećajima 
poštovanja i nade, želim dobar nastavak 
započetih kanonskih radn ji na ovome i te kako 
odgovornom poslu.” 

Kongregacija za postupke proglašenja 
svetaca odobrila je Kauzu kanonizacije Sluge 
Božjega Alojzija Stepinca pod brojem: Prot.: 
1762, usp. Index ac Status Causarum, III 
Supplementum, Citta del Vaticano 1992., str. 
25. 

FAMA SANCTITATIS 


P rije samog pokretanja postupka za 
proglašenje blaženim nekog Kristova 
vjernika mora biti ispunjen jedan od bit¬ 
nih uvjeta: “fama sanctitatis - glas o svetosti”. 
Bez tog svjedočanstva Crkve nijedan kandidat 
ne može biti uzdignut na čast oltara, pa 
napisao i sjajnih i nadasve pobožnih spisa. 
Buduči da su se na grobu Sluge Božjega, 
prema svjedočanstvu samih njegovih progo¬ 
nitelja, “spontano okupljale mase vernika”, 
koji su tamo molili i dobivali na njegov zagov¬ 
or uslišan ja na svoje molbe i potrebe, bio je to 
očit znak o njegovoj svetosti. Jedan od svjedo¬ 
ka o glasu svetosti Alojzija Stepinca je P. 
Tomislav-Sagi Bunič. Kao propovjednik u 
zagrebačkoj katedrali, on ju je na drugu ned¬ 
jelju u veljači 1961. godine, dakle na nedjelju 
nakon prve obljetnice smrti Sluge Božjega, 
predstavio slušateljima ovim riječima: 

“Ništa nije nestalnije od ljudskog mnijen¬ 
ja: teško onome koji svoje uzdanje stavi u 
naklonost, štovanje, oduševljenje ljudi! Jer 
ljudi se mijenjaju kao vjetar, ono što su jučer 
uzvisivali do neba, sutra proklinju i gaze. 

Pa ipak: Bog upotrebljava i poslužuje se 
ljudskim mnijenjem da bi na svijetu afirmirao 
svoje veličine i da bi slabe ljude održao na 
okupu oko duhovnih i nadnaravnih vrednota. 

U svako doba Bog podiže na svijetu velike 
muževe, svoje svece, da budu okupitelji i 
predvodnici onih koji su Božji. I oko tih 
Božjih velikana uokrug isprepleće se prom¬ 
jenljiva igra ljudskog mnijenja, dok se 
konačno ne dogodi da se oni u srca ljudi usidre 
tako čvrsto, da ih više nitko ne može iščupati: 
mnijenje ljudi sve više prelazi na njihovu 
stranu; naklonost, ljubav oduševljenje, čitav 
orkestar ljudskih plemenitih čuvstava bude uz 
njih vezan; svijet ih uzdigne kao prave 
duhovne veličine. 

To se nikada ili gotovo nikada ne dogodi 
za njihova života. Dok su na svijetu, oni još 
nisu izvršili svoju misiju, još nisu potvrđeni i 
zapečaćeni na svom duhovnom putu: zato su 
njihovi prijatelji još nesigurni pred njihovom 
ličnošću, a protivnici oštriji i sigurniji da če ih 
srušiti. Ali kad pređu veliku granicu vremena 
i vječnosti, kad zaokruže i okrune svoje svje¬ 
dočanstvo konačnom ustrajnošću u dobru, 
onda protivnici postaju sve nesigurniji, a pri¬ 
jatelji sve sigurniji, pa polako i oni koji su se 
činili protivnicima moraju skinuti šešir. Pravi 
velikan Božji, kad pređe među vremena, 
postaje općim velikanom naroda Božjega. 

Glas svetosti! Fama sanctitatis! To je prvo 
što Crkva traži da bi nekoga mogla proglasiti 
blaženim i svetim, da bi se uopće mogao 
započeti postupak! Glas svetosti, to je svje¬ 
dočanstvo ljudskoga mnijenja jednomu 
čovjeku, ali ako bi to bilo samo svjedočanstvo 
ljudskoga mnijenja, bilo bi premalo, i Crkva 


ne bi s time mogla početi ništa! Ali u jednom 
glasu ljudskoga mnijenja Crkva prepoznaje 
glas Božji: Bog je onaj koji je svojom milos- 
nom snagom probudio u ljudima udivljenje i 
štovanje prema pravoj svojoj veličini koju je 
poslao u svijet. On okuplja nestalna ljudska 
srca u jedan divan himan Duhu, koji nam se 
otkrio u svetu čovjeku: slabašna i na zlo 
sklona ljudska srca sama po sebi ne bi se 
mogla tako nesebično i tako ustrajno oduševiti 
i ujediniti u štovanje i ljubav prema jednom 
čovjeku kad ne bi Bog bio tu! 

Važno je daje velikan umro: dok je još živ 
i dok njegova tjelesna prisutnost još zrači i 
djeluje na ljude, može biti da se oni za nj 
oduševi ju ju iz kakvih materijalnih i vremeni¬ 
tih interesa; možda misle i vide u njemu izraz 
svoje vremenite volje i po njemu misle doci do 
ostvarenja svojih vremenitih ciljeva. Nađe se 
državnika, vojskovođa, koji uzbude veliko 
oduševljenje dok su živi. Nađe se i glumaca i 


umjetnika za kojima masa neko vrijeme hrli. 
Ali kad umru, to splasne, ako nije splasnulo 
več mnogo prije smrti. “Glas svetosti” sa 
smrću velikana istom počinje. I on ne jenjava, 
nego raste. Znak, daje tu Bog na djelu. 

Kad se ljudi željni dobra i pravde počnu 
okupljati na grobu čovjeka, tražeći utjehe u 
svojim mračnim časovima, ojačan ja u momen¬ 
tima kad ih uhvati čama i slabost, kad osjećaju 
povjerenje u nj i mole ga za pomoć, onda to 
više nije obično ljudsko: tu je milost Božja na 
djelu, koja je sakupila sve te nestalne volje 
ljudske sa svih strana i uputila ih prema tom 
jednom liku, koji im je dan da bude 
uzornikom, predvodnikom, tješiteljem, 
duhovnim žarištem! 

Crkva Kristova ima osiguranje da je pak¬ 


lena vrata neće nadvladati, ona se zato kao 
cjelina ne može prevariti u pitanjima vjere i 
ćudoređa. Crkva, to su svi vjernici. Zato je u 
Crkvi uvijek od izvanredno velike važnosti 
ono što općenito vjernici osjećaju i misle: 
narod Božji, koji iskreno hoće biti Bogu odan, 
ne može se u bitnim stvarima prevariti. 
Dakako, aktivni nosilac neprevarljivosti jest 
crkveno učiteljstvo, ali Duh Božji djeluje u 
cijeloj Crkvi, pa zato crkveno učiteljstvo 
mnogo gleda na ono što misle, osjećaju, sude 
obični dobri vjernici. 

Tako ćete razumjeti, braćo i sestre, zašto 
je u pitanju proglašenja sveca od tolike 
važnosti fama sanctitatis: to da on uživa glas 
sveca kod običnih vjernika, i da se mnogi 
njemu obraćaju za pomoć da se mnogi iskreni 
vjernici njime oduševljavaju. Crkva u tome 
vidi prvi i najglavniji dokaz, znak Božji, da je 
Bog ovoga muža digao u ovo vrijeme da bude 
uzorom drugima, jer je Bog već svrnuo pažn¬ 


ju i srca ljudi prema njemu. To još nije dosta: 
Crkva onda istražuje i druge faktore, ima i 
druge kriterije; no glas svetosti je ono prvo i 
temeljno. 

Ali ako je glas svetosti svjedočanst¬ 
vo duhovne veličine muža koga taj glas 
okružuje, on je također svjedočanstvo 
duhovne snage onih ljudi i onih vjernika, koji 
su sposobni da Božje poticaje u tom smjeru 
osjete i prihvate. Blago narodu, koji se može 
oduševiti za pravu duhovnu veličinu! Takav 
narod još u sebi nosi duhovnih energija, on još 
znade živjeti svoje kršćanstvo, takav narod još 
znade biti Božji narod! 

(Izvornik u Arhivu Postulature; 
propovijed objelodanjena u knjizi “Kršćanst¬ 
vo ne može biti umorno ”, Zagreb 1962). 

KRONIKA 


Martirij kardinala 


“Zbog tolikih kleveta, lati i mržnje koji¬ 
ma je bio progonjen i suđen, nadbiskup 
Stepinac proživljavao je mučeništvo srca! 
Bio je to Getsemani! Gotovo kroz pola 
stoljeća u školama, u vojsci, u javnim 
sredstvima priopćavanja (mass media) uz 
prezime Stepinac najčešće bi se dodavala 
apozicija ‘zločinacPripisivali su mu 
zločine protiv ‘ naroda* i čovjeka. 

Ali i u tom martiriju duše i srca Sluga je 
Božji ostajao čvrst, vedar, ustrajan, 
nepokolebiv. Njegovo je geslo bilo njego¬ 
vo trajno nadahnuće u svim nevoljama. 
‘In te, Domine, speravi!’ Stoga je i nama 
ulijevao pouzdanje i nadu! Susret s njime 
bila je duhovna obnova! Prosuđivao je 
povijest, tumačio događaje, ocjenjivao 
sadašnjost i prognozirao budućnost gov¬ 
orom Svetoga Pisma. Ono mu je bila 
svakodnevna hrana vjere, nade i ljubavi! 
Za tako bogato i žrtvom ispunjeno svje¬ 
dočanstvo vjernosti i svetosti, Crkva u 
Hrvata i hrvatski narod mu uzvraćaju 
svjedočanstvom poštovanja i pobožnosti. 
Njegov grob u zagrebačkoj katedrali cilj 



Grob Sluge Božjega uvijek posjećivan, cvijećem urešen i plamenom svijeća osvijetljen podsjeća na vječni, besmrtni život. 



je mnogih štovalaca, a katedrala je posta¬ 
la, možemo kazati, ispovjedaonica 
Hrvatske. Njegov je grob učinio kate¬ 
dralu privlačnom i toplom, duhovnim 
središtem!” (Iz homilije kard. Franje 


Kuharica, u Misi prigodom završetka 
Biskupijskog dijela Procesa S.B. A loj zija 
Stepinca, u crkvi Sv. Jeronima, Rim, 16. 
lipnja 1993). 

KRONIKA 


Sluga Božji 
kardinal Stepinac 
i hrvatski iseljenici 

K rajem 1946. osniva dr. Stjepan Kukolja u 
Miinchenu u Njemačkoj “Hrvatsko katoličko 
akademsko društvo ‘Stepinac’”, kojemu je i sam 
više godina bio predsjednik. Godine 1947, prigodom 50. 
rođendana nadbiskupa Stepinca, poduzelo je to društvo 
svjetsku akciju za utamničenog Nadbiskupa. Ono je na 
šest različitih jezika mnogim biskupima Crkve i mnogim 
državnim poglavarima uputilo pisma o nadbiskupu 


Stepincu. Otpremljeno je oko 3.000 pisama na sve strane 
svijeta. Svetom Ocu Papi Piu XII. pisano je posebno 
pismo na latinskom jeziku. Odjek na tu akciju za 
mučenika, nadbiskupa Stepinca, kao i za hrvatski narod, 
bio je jedinstven. Ne samo Crkva, nego i kulturni svijet 
zgrozio se nad osudom komunističkog suda. Brojni 
odgovori sa sviju strana osuđivah su postupak komunista, 
divili se hrabrom držanju nadbiskupa Stepinca, te su žalili 
utamničenje hrvatskog naroda u komunističkom režimu. 
Među istaknutim odgovorima evropskih pisaca bio je i 
odgovor glasovitog francuskog nobelovca Paula Claudela 
i njemačke književnice Ide Gorres. 

Akademsko društvo “Stepinac” u Miinchenu raširilo je 
među hrvatskim iseljenicima i izbjeglicama i prvu dopis¬ 
nicu na kojoj je stajao zemljovid Hrvatske s citatima Paula 
Claudela i Ide Gorres. Ono je širilo i prvu dopisnicu na 
kojoj je stajala fotografija nadbiskupa Stepinca s njegova 
suđenja 11. listopada 1946. 


Uslišanja - Zahvalnice - Preporuke 


“Zahvaljujem Velikom svećeniku kardi¬ 
nalu Alojziju Stepincu na milosti za sređenje 
braka”, Subotica, rujna 1961. 

“Toplo zahvaljujem Dr. Kardinalu 
Alojziju Stepincu na ozdravljenju djeteta od 
padavice i na povratku muža”, (1964) Anica 
Dž. 

“Mnogo nade polažem na dragoga 
Kardinala, i se Mu preporučujem za vse moje 
nakane i potrebe u borbi toga života, a 
naročito pa za srečnu zadnju uru ob času smrti, 
da mi pomogne još savršeno se pokajati i 
primiti opuščenje ter primiti sveto Rešenje 
Telo, i da mi dade vse tište pripomočke ki jih 
trebam da dobim večno zveličanje i da se 
rešim večnog pogubljenja”, B. Francelj, 
Ljubljana 

“Dragi naš Kardinale, ponizni i uzoriti 
sine hrvatskog naroda, Ti si za života znanje 
usavršavao u Kristovoj ljubavi i zato bio omil¬ 
jen Bogu i ljudima. To nam svjedoči i Tvoj 
prekogrobni život, gdje si nastavio svoju mis¬ 
iju, koju si tim putem od Boga zaslužio. Zato 
hvala Gospodinu, koji Te nagrađuje da nama 
iz ove doline suza molbe uslišavaš kada k tebi 
vapijemo, zahvaljujemo i preporučujemo sve 
naše potrebe duhovne i tjelesne, kao i sve one 
koji Tvoj zagovor prose. Privuci nas svojom 
moći k Bogu. Da te nasljedujemo u ljubavi i 
odricanju sebe, sve na čast i slavu, a u korist 
vječnog spasenja. 

Hvala Kardinale za uslišane vapaje u našoj 
potrebi i nevolji i hvaljen nek je Bog, koji Te 
ovim putem proslavi ju je”, V.Z. 

“Hvala dragom Isusu na primljenoj milosti 
koju sam zadobila po zagovoru pokojnoga 
kardinala Dr. Alojzija Stepinca. I u buduće 


preporučam svu svoju djecu u njegov moćni 
zagovor”. Zahvalna Antonija Galunić. 

“Hvala uzoritom kardinalu Alojziju 
Stepincu sto mi je isprosio milost od dragog 
Boga, da sam uspio položiti maturu, zatim 
mnoge teške ispite na fakultetu. Zahvaljuje Ti 
i ubuduće Te moli Tvoj vjerni štovatelj”, 
Jadranko Hi jasan. 

“Zahvaljujem kardinalu Stepincu što je 
njegovim zagovorom ozdravila moja sestra i 
što je uslišao moje molbe, da su se sredile 
moje životne prilike i poteškoće”, D.B. 

“Dragi naš Kardinale! Molimo Ti se da 
Tvojim posredništvom Svemogući oslobodi 
hrvatski narod kroz ljubav”, N. N. 

“Kardinale! Duboko molim i Tvoju 
pomoć pred Bogom, pomozi mojoj najmlađoj 
sestri Katici”, A. 

“Kardinale! Oprosti, sad je momenat da 
mi uzvratiš za neispunjen zavjet. Ali baš sad je 
momenat da me zagovaraš pred Bogom i da 
mi Ti isprosiš milosrđe. Vjerujem u Boga i da 
si Ti moćan kod njega, vjerujem da Tvoja 
molitva pomaže. Oprosti, odsad ću biti 
pravednija prema drugima i prema sebi”, D. 
N. 

“I još nešto, što molim bez riječi uvijek na 
Tvom grobu: čuvaj i moli za svoj narod i za 
ovu zemlju. To je Tvoja zemlja i znam da 
razumiješ svako hrvatsko srce. 

Kardinale! Hvala ti na pomoći. Budi i 
dalje s nama i ne ostavi nas same!”. Jelena i 
Daniela iz Švicarske 

“Zahvaljujem dragom Bogu po zagovoru 
Sluge Božjega kardinala Alojzija Stepinca na 


uslišanoj molbi za propalu studenticu”, baka 
Draga P., Karlovac 

“Želim reći da je nevjerojatna snaga, 
vjera, sve ono što se dešava u mojoj obitelji i 
s djecom, konkretno starijom kćeri, uz sve ove 
nedaće života i probleme kojih uistinu ima i 
koji su materijalni, ali pomoć u obraćenju 
srca, to može dati samo Bog. 

Često se pitam i odgovaram istovremeno i 
zahvaljujemo svi zajedno Bogu i kardinalu 
Alojziju Stepincu na svemu, da sve to i uz 
probleme na koje nailazimo uspijemo preživ¬ 
jeti i taj teret iznijeti do kraja kao dio svoga 
križa”, Marija R., Zagreb 

“Isus Krist reče daje žetva velika, a radni¬ 
ka je malo. Zato molite gospodara žetve da 
pošalje radnike u svoju žetvu! Zato Te molim 
Kardinale Stepinče, neka i mene Gospodar 
žetve uzme za svoga žeteoca! Pomozi mi u 
školi!” G. J. (Molim Vas ovu moju molbu 
stavite na grob kardinala Stepinca i neka tamo 
bude slijedećih deset godina.) 

“Zahvaljujem nebeskom zaštitniku, nad¬ 
biskupu Alojziju kard. Stepincu, za čudesne 
milosti”, Tomislav. 

“Alojzije! Hvala Ti!”, W. Burghausen, 
Švicarska 

“Alojzije, Hvala na primljenim milosti¬ 
ma”, obitelj Josipa Ivšić 

“Hvala kardinalu Stepincu na potpunom 
ozdravljenju nakon teške prometne nesreće”, 
Zagreb 1971-1978., Nada Vitković. 

“Hvala na ozdravljenju”, Roman. 

“Sijaču Božje dobrote za isprošene milosti 
zahvaljuju Sestre Služavke Maloga Isusa”. 

Dokumenti o životu i radu Sluge Božjega 


U obrani židovskog naroda 


lobodni izbori u Hrvatskoj 
1991. godine omogućili su 
objektivno pisanje i pred¬ 
stavljanje Sluge Božjega. Kad je 
nakon Drugoga svjetskog rata na 
vlast u Jugoslaviji došao režim 
inspiriran i djelatan po ideologiji 
i metodama marksizma i 
boljševizma, sovjetskog uzorka, 
putem kojih su se profilirali 
najrazličitiji protuhrvatski i pro- 
tukatolički stavovi, bilo je 
onemogućeno objektivno 

iznošenje činjenica o ratnim zbi¬ 
vanjima i poratnom progonu 
Katoličke crkve. Ta šutnja namet¬ 
nuta Crkvi imala je za cilj 
obeshrabriti je, poniziti je i 
javnosti je predstavljati kao sus¬ 
tavnog neprijatelja narodnih 
interesa. Embargo na istinu o 
zagrebačkom nadbiskupu 

Alojziju Stepincu vrijedio je sve 
do pada toga režima. 

U tom polustoljetnom raz¬ 
doblju brojni su se izvjestitelji i 
pisari takmičili koji će više i 
bezobzirnije okaljati u domaćoj i 
svjetskoj javnosti lik ovoga hrab¬ 
rog biskupa i iskrenog hrvatskog 
rodoljuba. Zbog takva tenden¬ 
cioznog pisanja istina se nije 
mogla probiti do svijesti i savjesti 
ljudi. Mnogi su bili obmanuti, 
zavedeni i, tako formirani, nas¬ 
tavili su širiti podvaljene im 
netočnosti. Nije pri tom 
isključena ni sablasna i sablažnji- 
va propaganda, koja je Crkvu u 
Hrvata i hrvatski narod nastojala 
diskreditirati i popljuvati. Začudo 
se i u najnovije vrijeme takvi 
nekorektni natpisi pojavljuju u 
javnosti. 

Radi donošenja objektivnog 


suda o nekim događajima koji su 
se zbili u Drugom svjetskom ratu, 
u nastavcima ćemo donositi poje¬ 
dine dokumente, koji će svim 
čitateljima i svim tražiteljima 
istine omogućiti istinito prikazi¬ 
vanje i tumačenje osobe Sluge 
Božjega. Tako ćemo iz broja u 
broj upoznavati desetke, stotine i 
tisuće osoba različitih narodnosti, 
vjeroispovijesti i svjetonazora, 
koji svoj životni iskoračaj iz 
bunkera smrti ili sablasti tamnice 
duguju zagrebačkom nadbiskupu 
Alojziju Stepincu. 

Dokumenti br. 1 

Kad su novine 22. svibnja 1941. 
donijele odredbu da svi zidovi, bez obzira 
na starost i spol, te na vjeru kojoj pri¬ 
padaju, moraju nositi židovski znak, 
Sluga Božji je odmah uputio pismo u 
kojem traži ukidanje takve odredbe: 

Nadbiskupski Duhovni Stol u 
Zagrebu 

Br. 117 Zagreb, 22. svibnja 
1941. 

Gospodin 

Dr. Andrija Artukovic 

Ministar unutarnjih poslova 

Zagreb 

“(...) Da se pripadnicima drugih naro¬ 
dnosti ili drugih rasa oduzme svaka 
mogućnost egzistencije i da se na njih 
udari žig sramote, to je već pitanje 
čovječnosti i pitanje morala. A moralni 
zakoni vrijede ne samo za život pojedi¬ 
naca nego i za državnu upravu. Današnje 
društveno uređenje i opći moralni poj¬ 
movi koji vladaju ne udaraju žig sramote 
ni na robijaše koji su pušteni iz tamnice 
na koju su bili suđeni radi ubojstva, jer se 
želi da i takovi opet budu korisni članovi 
ljudske zajednice. Nisu obilježeni 
vidljivim znakom ni konkubinarci, ni 
poznati preljubnici, pa ni same javne 
bludnice. Pa kad se to ne čini s onima koji 
su svojom ličnom krivnjom zavrijedili da 
ljudsko društvo od njih zazire, zašto da se 


to čini s onima koji su bez svoje krivnje 
članovi druge rase? 

Tu bi trebalo ipak voditi računa da će 
se, osobito kod omladine koja je još u 
godinama razvoja i koja je tim mjerama 
pogođena, u velikoj mjeri razvijati i 
instinkt osvete i t.zv. ‘Minderwertigkeits- 
komplex\ a te će stvari porazno djelovati 
na njihovu duševnu formaciju. Imamo li 
pravo na takav atentat na čovjekovu 
ličnost? 

U vezi s izloženim molim Vas, 
Gospodine Ministre, da izdate shodne 
naloge da se židovski i ostali slični zakoni 
(mjere protiv Srba i dr.) provode tako, da 
se u svakom čovjeku poštuje ličnost i 
čovječje dostojanstvo. (...) Neka se krivci 
i izrabljivači naroda privedu zasluženoj 
kazni. Tome se nitko pametan neće pro¬ 
tiviti. Ali neka ne bude neodgovorna 
masa sudac i izvršitelj kazne. 

Posebice Vas molim, Gospodine 
Ministre, da imate obzira prema 
pokrštenim članovima židovske rase. (...) 
Kako će oni moći sada vršiti svoje vjerske 
dužnosti? Zar će sa žutom trakom oko 
ruke dolaziti na sv. misu i pristupiti sv. 
Pričesti? U ovom ću slučaju ja sam biti 
prisiljen da Židove katoličke vjere upo¬ 
zorim da ne nose te znakove, da ne bude 
smetnje i senzacije u crkvi. (...). 

Dr. Alojzije Stepinac, Nadbiskup 
Predsjednik biskupskih konferencija 

Dokumenti br. 2 

Gospođa Terezija Pollak r. Dijaković, iz 
Osijeka, nakon što je dobila potvrdu i pre¬ 
poruku mjesnog župnika, brzojavno je na 
Slugu Božjega proslijedila molbu 
sljedećeg sadržaja: 

Njegovoj Preuzvišenosti 
Gospodinu Dru Alojziju Stepincu 

Hrvatskom Metropoliti i Nadbiskupu 
uZagrebu 

Podpisane žene rkt. vjere čiji su muže¬ 
vi Židovi po rasi, ali rkt. vjere slobodne 
smo podastrieti Vašoj Preuzvišenosti 
primjerak molbe, koju smo podnijeli 
Njegovoj Preuzvišenosti Poglavniku 
Nezavisne Države Hrvatske i Visokom 
Predsjedništvu Hrvatskog Državnog 

Dokumentio žjvotjj i radu Sluge Božjega 


Sabora u Zagrebu - sa usrdnom zamol¬ 
bom da bi Preuzvišenost Vaša istu na 
najvišem mjestu dobrohodno na u važenje 
preporučili. 

Poznavajući Vašu Preuzvišenost, kao 
crkvenog Dostojanstvenika, koji se vazda 
zauzeo za pravednu stvar pouzdano se 
nadamo, da ćete i ovom zgodom uočiv 
naše teško stanje - izaći nama nesretnici¬ 
ma u susret. 

Ostajemo uvijek zahvalni. 

U Osijeku, dne 14. svibnja 1942. 

1. Milka Rausnitz r. Veselinovic 

2. Vuka Hečko r. Kovjanic 

3. Ana Kohn r. Mum 

4. Slava Ungar r. Galovic 

5. Mica Svare r. Mic 

6. Olga Misner r. Sremčevič 

7. Slavica Salamon r. Glas 

8. Marija Glesinger r. Kapaunig 

9. Eva Zelinder r. Soukop 

10. Mira Poljak r. Schmidt 

11. Stefica Eisenstadter r. Maraccki 

12. Thilde Lang r. Hugo 

13. Marija Friedmann r. Acham 

14. Marija Ehrenfreund r. Bayer 

15. Spitzer Erna r. Hentz 

16. Jelisaveta Lichtenthal r. Fath 

17. Marija Lichtenthal r. If't 

18. Julka Rechnitzer r. Venos 

19. Marija Lederer r.Šager 

20. Stefica Lowy r. Paradeiser 

21. Katarina Klein r. Goli 

22. Stefica Sabo r. Halter 

23. Ela Beutel r. Tremi 

24. Herma Hermann r. Endlicher 1 

25. Josipa Gorog r. Pernar 

26. Teresija Kohn r.Lukačević 

27. Marija Kon r. Valter 

28. Emilija Zimmermann r.Sitar 

29. Anna Ungar r. Schweizer 

30. Viktoria Gliick r. Zappe 

31. Leopoldina Scheiber eHartl 

32. Antonija Schlesinger r. Miklenic 

33. Anica Spingarn r.Nefedova 

34. Julijana Bauer r. Dotlic 

35. MarijaSchiffere. De Gregori 

36. Marija Uhlman r. Šalk 

37. Ljubica Perles r Decker 

38. Anita Goldstein r. Štivi 

39. Zorislava Reich r. Magjer 

40. Anica Weiss r. Perovic 

41. Franciska Leitner r. Petelin 

42. Mira Boskovic Sandulčić 

43. Katica Slezinger r. Henč 

44. Anica Grinberger r.Petelin 

45. Stasa Herman r. Strelac 

46. Ana Dirnbach r. Pleterski 

47. Zora Kraus r. Miketar 


48. Tereza Pollak r. Dijakovic 

Istinitost gornjih navoda potvrđuje i 
preporuča molbu: 

Rim. kat. župski ured 
U Osijeku II, dne 18. svibnja 
1942. 

Seper, v.r. 
župnik 

Nakon što je Sluga Božji intervenirao 
u korist navedenih supruga i pošto mu je 
obećano da će se izići u susret njegovoj 
molbi i preporuci, Vlć. Stjepan Lacković, 
tajnik, o tome je 21 .VIII.1942. izvijestio 
župne urede u Osijeku, kako bi obavi¬ 
jestili predstavnice potpisanih obitelji. 

Dokumenti br. 3 

Djevojka lnga Kraljević, 17-godišnja 
djevojka, učenica III. razreda trgovačke 
škole u Sarajevu, odvedena je sa šesnaest 
drugih djevojaka u zatvor u Staru 
Gradišku, navodno radi komunizma. 
Sluga Božji je 29. svibnja 1942. osobno 
napisao pismo Dr. Andriji Artukoviću, 
ministru unutarnjih poslova NDH u 
kojem je zaiskao da se točno istraži uzrok 
lngina hapšenja, i ako nema nikakve 
krivnje da se što prije pusti kući, a ako se 
krivica nedvoumno utvrdi, da se smjesti u 
žensku kaznionu. 

Sluga je Božji, unatoč tvrdnji o 
Inginoj umiješanosti u komunističku dje¬ 
latnost, već 26. lipnja 1942. Dr. 
Artukoviću napisao drugo pismo, u kojem 
moli Ingino oslobađanje iz zatvora: 

(Biskupski grb) 

Gospodin 

Dr. Andrija Artukovic, 

ministar unutrašnjih poslova 

Zagreb 

“Gospodine Ministre! 

Molio sam Vas, da bude iz logora u 
Staroj Gradiški puštena učenica lnga 
Kraljević, koja navodno nije ništa kriva, 
već bi mogla biti žrtva denuncijacije. Kad 
sam bio pred par dana kod Vas, pitali ste 
me za nju, da li je puštena. Njezin siro¬ 
mašni otac je ovih dana bio ovdje i izjavio 
da nije puštena. Pripominjem i to, da je 
njezinom ocu, dok je bio u Zagrebu, sti¬ 
gao iz Sarajeva brzojav, da mu je žena 
radi žalosti u preranim trudovima (ona je 
noseća) otpremljena u bolnicu i da se 
odmah vrati kući. 

Gospodine ministre, molim ponovno, 
da biste se zauzeli za ovo jadno dijete i 


utješili roditelje a osobito majku, čiji je 
život, koliko čujem, ozbiljno ugrožen. 

Izvolite primiti izraz moga osobitog 
poštovanja 

Zagreb, 26. lipnja 1942. 
Dr. Alojzije Stepinac 
Nadbiskup 


ZA NJIMA 
KO ZA OCEM 

Je V obično pjesničko klicanje 
Ili nadahnuto pravo proricanje? 

Kad pobožni pjesnik, prepun svetoga 
žara, 

On je pjevo napjev drugih čestitara, 

Već je gledajući u budućnost sinju 
Reko, ko da pjeva pjesmu bugarkinju: 
“Krvavog će znoja prolit 
mnogu kap, 

Udarit će ljuto pastirski ga 
štap! ? i 

Gledasmo s veseljem mladog nadbisku¬ 
pa, 

Gdje uz pjesmu svetu na svoj prijesto 
stupa, 

Klicali smo: Evo, našeg miljenika, 

Evo, Velikoga novog svećenika! 

No dok natpastira svog smo pozdravi- 
jali, 

Glas smo čuli komu nismo vjerovali: 

“Bodljikama oštrim mitra će 
procvasti 

Nadbiskupski prijesto u križ će 
izrasti 

Sto je pjesnik reko sve se ispunilo, 

Ništa tebi nije pošteđeno bilo: 
Nadbiskupsku čast su na križ pri bij ali, 
Oko glave vijenac trnja savijali, 

Pa nek do kraja se ispuni i ovo, 

Za što je molio Srce Isusovo: 

“A bez straha stup at podaj od 
nas svakom 

Za njim ko za ocem i tvojim 
junakom! '* 

o. Mijo Skvorc, Dl (na proročansku 
pjesmu “Evo izabranik moj ” od o. 
Milana Pavelića, Dl, ispjevanu 
prigodom biskupske posvete Sluge 
Božjega. 

“Kraljice mira, 
moli za nas!” 


O vaj je zaziv poslužio Sluzi 
Božjemu A. Stepincu za 
propovijed koju je održao 
na završetku svibanjskih pobožnosti 
1942. godine u svetištu Gospe 
Lurdske u Zagrebu. Aktualnost nje¬ 
govih misli i molitve neka budu pot¬ 
icaj miru u nametnutom ratnom 
vihoru koji od 1991. godine nemil¬ 
ice hara u mnogim krajevima 
Hrvatske: 

“Da, kad čovjek gleda sve što se 
danas zbiva širom kugle zemaljske, 
onda bi mogao doći u napast, da 
postane malodušan i da stavi bolni 
upit Gospodinu na nebesima, kao i 
onaj starozavjetni pjesnik: ‘Dokle 
češ biti, Gospodine, gluh na molbe 
sluge svojega? Hraniš nas kruhom 
boli i pojiš suzama preko mjere!’ 

(Ps 79, 5-6). Ali očuvaj nas Bože, 
drzovite pomisli da Tebi pripišemo i 
najmanju nepravdu prema nama 
(...)• 

Onda, kad se Boga bude priznalo 
onim što jest i dala mu dužna 
počast, onda, kad oholice ne budu 
smatrali da mogu činiti što ih je 
volja kao da nisu nikome odgov¬ 
orni, već kad se budu lupali šakom 
u prsa i vapili: ‘Bože, milostiv budi 
meni grješniku!’ Onda, i samo onda, 
može se računati s pravim mirom u 
obiteljima, narodima, državama, 
mirom u čitavom svijetu (...). 

Pravi odnos prema bližnjemu 
zahtijeva, da u njemu ne gledamo 
zvijer, nego čovjeka, dijete Božje, 
kao što smo i mi sami; braću, koju 
smo dužni ljubiti, jer svi zajedno 
moramo govoriti: ‘Oče naš, koji jesi 
na nebesima’ (Mt 6,9). Bilo bi neoz¬ 


biljno govoriti o nekom novom 
poretku u svijetu, dolazio ma s koje 
strane, ako se u tom poretku ne 
bude poštivala ljudska osobnost, 
neumrla duša, koja ide iznad svih 
sistema, koja se ničim ne može 
izmijeniti, koja ima svoja neotuđiva 
prava, koja joj nijedna ljudska vlast 
ne može i ne smije ograničiti. I bilo 
bi krivo misliti, da bi možda 
katolička Crkva u obrani elemen¬ 
tarnih prava ljudske ličnosti i slo¬ 
bode savjesti poznavala straha pred 
ikojom ljudskom silom... čitav svi¬ 
jet, rekao sam, vapi danas za mirom 
i željno očekuje čas, kad će se 
maslinova grančica mira pojaviti na 
obzorju ljudske zajednice, koja 
danas krvari iz stotinu rana. 

Pravu maslinovu grančicu mira, 
uzročnika mira na zemlji, Isusa 
Krista, nosila je u svo jim rukama 
Majka Božja, Blažena Djevica 
Marija...K toj Božjoj Majci dolazi¬ 
mo po savjetu Sv. Oca i mi svi na 
kraju mjeseca svibnja sklopljenim 
rukama i uzdignutim očima, s 
riječima na usnama: ‘Kraljice mira, 
moli za nas!’ (...). 

I tko bi sumnjao u njezinu 
majčinsku zaštitu i pomoć, kad nas 
sama poziva na usta psalmista: 
‘Dođite, djeco, poslušajte me, naučit 
ću vas strahu Gospodnjem’ (Ps 
33,12). A koja je to nauka i kakvi su 
to savjeti, da dođemo do žuđenog 
mira u čovječanstvu? Vrlo jednos¬ 
tavni! ‘Kloni se od zla i čini dobro, 
traži mir i idi za njim’” (Ps 33,15). 

(U odlomcima prepisano iz 
ostavštine Sluge Božjega) 



Sluga Božji predmoliposvetnu molitvu pred 
kipom Majke Božje Bistričke - Kraljice 
Hrvata , nakon krunjenja njezina kipa, u 
srpn ju 1935, prigodom zavjetnog hodočašća 
grada Zagreba. 

BLAGOSLOV NARODIMA 
PO NJIHOVOJ DJECI 


N ad grobom jednoga misionara 
svećenika, ispod lika 
Bogorodice, uzidan je pod stak¬ 
lom vijenac od mirte, kako ga običavaju 
mladenke nositi pred oltar. Taj je 
vijenac nosio dotični misionar cijeli 
svoj život sa sobom u kovčegu i 
oporučno je naredio, da mu se uzida u 
grob i spomenik. U oporuci bile su ove 
riječi: “Ovo je svadbeni vijenac moje 
majke. Uvijek sam ga nosio sa sobom 
po svim zemljama, kuda sam išao, na 
svim putovanjima preko kopna i mora, 
kao spomen na onaj sveti čas, kad je 
moja majka pred oltarom prisegla ne 
samo vjernost, nego vjernost poštenju i 
časti. Ona je svoju zakletvu održala. 
Ona je imala snage, nakon što je rodila 
devetero djece, da i mene desetoga rodi. 
Iza Boga njoj zahvaljujem svoj život i 
svoje svećeničko zvanje. Da me nije 
htjela roditi, ne bi bio svećenik, ni 
misionar, niti mogao učiniti toliko 
dobra besmrtnim dušama koliko sam 
učinio”. A njegova majka je bila žena 
siromašna pisara. 

Jest! Svadbeni vijenac svake čestite 
majke brojne kršćanske obitelji uistinu 
je vrijedan, da se okuje suhim zlatom i 
sačuva kao njen najljepši spomenik. Jer 
tko iskazuje več usluge domovini i nar¬ 
odu svome od majke, koja je rodila i 
kršćanski odgojila brojnu djecu? 
Naglašujem, kršćanski odgojila! Jer 
nije usluga u tome, što je dala djecu, 
nego u tome, što je dala dobru djecu. 
Kršćanski odgojena djeca su blagoslov 
naroda. 

Trebamo li možda dokazivati ovu 
tvrdnju? Uzalud bih je dokazivao bilo 
ženama bilo muževima, koji su svaki 
stid pogazili nogama i poznaju samo 
jednoga boga uživanja. “Jer mnogi 
žive, veli apostol, za koje sam vam več 
govorio, a sada i plačući kažem, kao 
neprijatelji križa Kristova. Njima je 
svršetak propast, njima je Bog trbuh, 
oni se hvale sramotom svojom, oni 
zemaljski misle.” (Phil. 3,19). Ne gov¬ 
orim sada njima. Govorim vama, koji 


imate još ljubavi prema domovini, koja 
vas hrani i miluje. Govorim vama, koje 
ne vodi slijepa strast nego razum, kako 
dolikuje razumnom biču. Možete li vi i 
jedan čas posumnjati, da bez čestitoga 
kršćanskoga podmlatka ne može biti 
govora o boljoj budućnosti domovine i 
naroda. 

Sv. Augustin u svom klasičnom 
djelu “O Božjoj državi” piše o 
Ciceronovom mišljenju o tadanjoj rim¬ 
skoj državi. Navevši najprije riječi pjes¬ 
nika rimskoga Emija: 

Moribus antiquis res stat Romana 
virisque. 

Rimsku državu drže stari običaji i 
valjani muževi, nadovezuje Cicero 
svoju opasku: “Niti bi mogli muževi, da 
takova poštenja nije bilo u državi, niti 
bi moglo poštenje, da takovi “muževi 
nisu bili na čelu osnovati i tako uzdržati 
toliku i tako daleko i široko rasprostran¬ 
jenu državu. Dakle se prije nas i 
domovinsko poštenje služilo odličnim 
muževima, i odlični muževi su čuvali 
staro poštenje i uredbe pređa. Naše pak 
doba premda je primilo državu kao sja¬ 
jnu sliku, ali kojoj ponestaje dražesti, ne 
samo da ju je zanemarilo obnoviti istim 
bojama, kojima je bila islikana, nego se 
nije postaralo ni zato, da sačuva barem 
njezimu formu i općenite obrise. Sto 
naime preostaje od staroga poštenja, na 
kojem stoji rimska država, kad ga vidi¬ 
mo tako predana zaboravi, da ga ne 
samo ne štuju nego ga i ne poznaju. A 
što da kažem o muževima? I sami su 
dobri običaji propali zbog nestašice 
čestitih ljudi. Zbog naših dakle opačina, 
a ne slučajno, državu još imamo na 
jeziku, ali smoje zapravo več izgubili”. 
Tako je eto, po svjedočanstvu sv. 
Augustina, jadikovao Cicero več davno 
prije dolaska Kristova nad unutrašnjom 
slabošću i trulošču rimske države. Da se 
je tako nešto čulo, nakon što je ojačalo 
kršćanstvo, bilo bi bez sumnje veli sve¬ 
tac, krivo kršćanstvo. Ali, veli sv. 
Augustin “neka vide njezini (rimske 
države) hvalitelji, kakova ona je bila 


več u doba tobožnjeg starog poštenja i 
valjanih muževa, da li je u njoj bilo 
istinsko poštenje, ili možda več ni tada 
nije bila živa po poštenjem nego samo 
naslikana bojama? Vera autem justitla 
non est nisi in ea re publica, culus con- 
ditor reclorque Cristus est! Nema 
pravoga poštenja nego u onoj državi čiji 
je osnivač i upravljač Krist!” (De Civ. 
De. L. II. c. 21). 

Jedva vjerujem svojim očima, da je 
ovo napisano prije više od šesnaest stol¬ 
jeća. Tako je vjerno fotografirao sv. 
Augustin i naše doba. I ne bi škodilo 
kad bi mnogi, kojima je povjerena sud¬ 
bina naroda i domovine imali ove riječi 
napisane na stolu, ali još bolje zapisane 
u srcu, da prema njima udese svoj rad, 
ako ne če da narodna budućnost ostane 
priča. Kad naime ne bi vjerovali u pre- 
poručnu snagu evanđelja, ne bismo li i 
mi gledajući, kako stanovita organizaci¬ 
ja kod nas nekažnjeno i na očigled 
vlasti vrši zločine pobačaja i kako su 
tamne sile sve stavile u pokret, da nam 
mladež otruju, ne bismo li, velim, i mi 
morali reci nešto slično kao i Cicero: 
Domovinu još imamo na jeziku, ali smo 
je zapravo več izgubili! 

No, mi vjerujemo u preporodnu 
snagu evanđelja, jer vjerujemo u Krista. 
I mi vjerujemo, da nije daleko vrijeme 
kad če se brojna djeca smatrati 
blagoslovom s neba kao nekad kod star¬ 
ih Izraelaca, a pokvareni individui, koji 
mrskim djelima hoče da ometaju 
planove Stvoriteljeve, ustuknu pred 
pravdom koja zločine ne če ostavljati 
nekažnjene. 

Planovi Stvoriteljevi! Kako su oni 
lijepi u pogledu obitelji. Sebe proslaviti 
u pojedince i narode usrećiti! Jer “stvori 
Bog čovjeka na sliku svoju na sliku 
Božju ga, muža i ženu stvori ih. I 
blagoslovi ih Bog i reče: Rastite i 
množite se i napunite zemlju i vladajte 
njome! (Gen. 1,27). “Velika je čast, 
primjećuje sv. Franjo Sales, velika je 
čast za vas ženidbeni drugovi, da vas 
Bog zove za suradnike, hoteći pom- 

nožiti duše, što će ga hvaliti i slaviti u 
sve vi jeke. Vi rađate tijelo, a Bog poput 
nebeskih kapljica rose stvara duše i uli¬ 
jeva ih u tjelesa. (Filotea 3,38). 

Ali kakogod rađanje djece ima 
služiti proslavi Boga, tako ima da služi 
i sreći naroda. Samo slijepac ne vidi, da 
brojna i dobra djeca znače dobre fizički 
i moralno zdrave buduće obitelji. A 
fizički moralno zdrave obitelji znače 
fizički i moralno zdrav narod, narod 
sposoban da odigra ulogu, koji mu je 
Stvoritelj namijenio u historiji svijeta 
sposoban da izdrži utakmicu naroda. 

Živimo nažalost u doba, kad logika 
nema puno posla u svijetu. Ogledajte se 
samo malo oko sebe. Nas se narod 
ponosi svojim velikim ljudima. On se 
ponosi svojim knezovima Domagojem, 
Branimirom, Trpimirom i tolikim 
drugima. I s pravom se ponosi. No što 
su oni drugo nego izdanci kršćanskih 
obitelji? Naš se narod ponosi svojim 
kraljevima Tomislavom, Krešimirom, 
Zvonimirom i drugima I s pravom se 
ponosi. No što su oni drugo nego izdan¬ 
ci kršćankih obitelji. Naš se narod 
ponosi svojim junacima kao Zrinskima 
Frankopanima, Kružićima, Jurišićima, 
Mačićima, i bezbrojem drugih. No što 
su oni drugo nego izdanci kršćanskih 


obitelji? Naš se narod ponosi svojim 
velikim pjesnicima, piscima, umjetnici¬ 
ma, kao Gundulićem, Marulićem, 
Klovićem i tolikim drugima. No što su 
oni drugo nego izdanci kršćanskih 
obitelji? Naš se narod ponosi svojim 
svetim ljudima kao Tavilićem, 
Kažotićem, Markom Križevčaninom, 
Gracijem, Hosanom i drugima. No zar 
nisu oni najljepši izdanak kršćanskih 
obitelji? Naš se narod ponosi mukotrp¬ 
nim predstavnicima hrvatskih seljaka 
kao Matijom Gupcem i drugima. No što 
su oni nego izdanak kršćanskih obitelji? 
Naš se narod ponosi svojim učenjacima 
kao Boškovićem, Bulićem i tolikim 
drugima. No što su oni drugo nego 
izdanci kršćanskih obitelji? Naš se 
narod ponosi osvojim velikim ženama 
kao Katarinom Zrinskom, kraljicom 
Jelenom i tolikim drugima. No što su i 
one drugo nego izdanci kršćanskih 
obitelji? Sto da dalje nabrajamo? 

Jedno je jasno i ne treba dokaza jer 
činjenice govore. Bez brojne i čestite 
djece,neće biti niti brojnih i čestitih 
odraslih pojedinaca, neće biti ni 
obitelji, a bez brojnih i čestih obitelji ne 
će biti ni brojnoga jakoga i zdravoga te 
za život sposobnog naroda. To svi 
znadu i to bi manje više svi htjeli. A 


pitam vas, kakova je to logika, kad se 
sve to znade, a s druge strane gledamo, 
kako se danas nekažnjeno izvršuju 
zločini na očigled vlasti, zločini koji 
znače presušenje izvora, odakle se 
pomlađuje narod. Kakova je to logika 
velim, kad se sve to znade, a s druge 
strane gledamo, kako se gotovo nes¬ 
metano i nakažnjeno sa strane tamnih 
elemenata poduzima sve, da se naša 
hrvatska mladež rastruje i štivom i fil¬ 
mom i drugim sredstvima? 

Brojna i dobra djeca po Božjem 
planu blagoslov su narodima. Sve što se 
protivi Božjim planovima mora da 
donese prokletstvo narodima. Logički 
dakle dužnost je sviju faktora, kojima je 
na srcu sretna narodna budućnost da 
pomognu ostvarenje planova Božjih 
koje imade i s vašim narodom, a koji 
mogu da budu samo blagoslov za nas 
Ono, što moli Crkva u misi za 
mladence, želio bih, da se ispuni nad 
svima hrvatskim mladencima: Bog 
Abrahamov, Bog Izakov i Bog 
Jakovljev budi s vama: On neka upot¬ 
puni svoj blagoslov na vama, da vidite 
djecu od svoje djece do trećega i četvr¬ 
toga koljena, a po tom da dostigne 
vječni neprolazni život!” 


Milodari za Postulaturu i troškove Beatifikacije 


Ovaj popis darovatelja za proglašenje blaženim kardinala 
Stepinca uključuje one dobrotvore koji su svoj dar za 
Kauzu uručili tijekom posljednje tri godine. Neki su od 
njih zaželjeli ostati javnosti posve nepoznati. Iz popisa 
darovatelja se razabire njihova zastupljenost po staležima, 
rasprostranjenost širom svijeta, te način darivanja. Tako se 
još jednom potvrđuje plebiscitarna želja za beatifikacijom 
kardinala Stepinca i očituje domišljatost u ljubavi: 

Župa Cleveland; Vlč. Branimir Radetić - Youngstown; 
N.N. - Karlovac; Paolo kard. Bertoli -Rim; Vid Ragus - 
Cleveland; Selnik N. - Karlsruhe; Delegatura Sestara 
Milosrdnica - West Seneca (S.A.D.); Mato i Snježana 
Perković; Provincijalat franjevačke Provincije sv. Cirila i 
Metoda - Zagreb; + Ferdinand kard. Antonelli - Rim; Vlč. 
Mati ja Vlahovec; + Vlč. Andrija N. - oporučno; 
Delegatura Sestara Milosrdnica - Rim; Ljubica Pokupec - 
Kupljenovo; Preč. Josip Gjuran - Toronto; o. Bonaventura 
Duda, OFM (honorar duhovnih vježbi); Terezi ja P. - 
Zagreb; Generalna Uprava Sestara Milosrdnica -Zagreb; 
Mons. Stjepan Lacković - Lackavvanna; Mons. Charles 


Petranović - Niagara Fališ; N.N. - Koprivnica, I.S. - 
Ljubljana; Mate Kristo - Sesvete (Zagreb); Vl_č. Stjepan 
Penić - Essen; Ilija Papac; Mons. Juraj Jezerinac; N.N. - 
Australija (zavjet); s. Laurencija Mravak; Zdravko 
Kuharić - Canada; Hrvatsko Društvo “Kardinal Stepinac” - 
Calgary, Vlč. Ignacije Hrastić - Dekanovec; Fra Alojzije 
Mikić, OFMConv. - Welland; Dr. med. Herbert Lukić - 
Stuttgart. 


Svoj dar za potrebe kauze kanonizacije Sluge Božjega 
Alojzija Stepinca možete poslati preko Zagrebačke banke 
na ime: Postulatura Kard. Stepinca 

devizni račun: 012101-01-2421741339 
dinarski račun: 012101-12-2320444313 

•••Si 

Svakog desetog datuma u mjesecu, u katedrali, pokraj 
groba Sluge Božjega, služit će se tijekom 1994. godine 
sveta Misa za sve prijatelje, dobročinitelje i suradnike u 
Kauzi proglašenja blaženim kardinala Alojzija Stepinca. 

PORUKE KARDINALA STEPINCA 


SVETO PISMO - RIJEČ BOŽJA 


Z a Slugu Božjega, kardinala Alojzija 
Stepinca, Sveto pismo je zaista 
“uporište i životna snaga Crkve”, 
“jedrina vjere, hrana duši i nepresušno 
vrelo duhovnog života” (DV 21) U Svetom 
pismu otkriva milosrdnog Boga koji dolazi 
ususret palom čovjeku, što je njegov spa¬ 
sitelj ski naum, temelj pravovjerja. To je 
najvažnija knjiga što je u svojem zatočenju 
u Krašicu posjeduje, koju čita, nad kojom 
razmatra, kojom se hrani, koju iznutra 
sluša, da ne bude “jalov propovjednik 
Božje riječi” (DV 25). Nju čita i nad njom 
razmišlja poput otaca, kao lectio divina, 
bez povijesno-književno-kritičke zauze¬ 
tosti, koja često zarobi Božju riječ unutar 
ljudskog uskog razumskog dometa te ne 
dolazi do istinskog shvaćanja dubina otajst¬ 
va koje nam krije Sveto pismo. Sveto 
pismo za njega je najdublja stvarnost, koja 
mijenja naš život, koja nas spasava, koja 
nas ispunja radošću i hvalom Bogu. 

Sveto pismo je Božja riječ 

“Veliki, neizmjerni Bog dao je u svojoj 
beskrajnoj dobroti ljudima mogućnost da 
ga mogu upoznati na dva načina: preko nar¬ 
avi dao je čovjeku razum i dva bistra oka. 
Oči, da gledaju tragove veličine Božje, a 
razum iz tih tragova može zaključiti da Bog 
postoji. Da nije bilo istočnog grijeha, ta bi 
objava dostajala. No nakon istočnog grije¬ 
ha, čovjekov je razum potamnio, volja 
čovjekova oslabila, tako da bi ljudi teško 
bili ikada prispjeli do potpune i ispravne 
spoznaje Boga, da se Bog nije ljudima 
izravno objavio. Istine objave crpimo iz 
usmene predaje, koju čuva Crkva, i iz 
Svetog pisma. (1. homilija na knjigu 
Postanka, str. 1). Sveto pismo sadrži 
knjige što su ih “Bogom prosvijetljeni te 
Duhom Svetim potaknuti i vođeni ljudi 
napisali bilo prije bilo poslije Krista. ... 
Sveto pismo je Božja riječ ... Budući daje 
Božja riječ, prosto je od svake zablude. ... 
Mislimo, dakako, na smisao riječi Svetog 
pisma, a ne toliko na samu riječ” (Ibid. str. 
2.) Stoga je Sveto pismo “najautoritativniji 
dokaz, najautoritativnija potvrda” svake 
kršćanske istine. Na njemu se temelji 
pravovjernost vjere i naučavanja, kulta i 
propovijedanja (4. propovijed u 
Trodnevnici prigodom 100. obljetnice 
Lurdskih ukazanja, str. 2). 

“O, koliko nam toga govori svaki redak, 
svaka rečenica i riječ Svetoga Pisma.” 
“Svaka riječ, veli navodeći svetog Ivana 
Zlatoustog, krije u sebi koju tajnu” (23. 
homilija na knjigu Postanka), “veliko 


blago” (7. homilija na knjigu Izlaska, str. 
1), “velike i poučne stvari za život” (73. 
homilija na knjigu Izlaska, str. 2). 
Bogatstvo što se nalazi u Svetom pismu 
“nikada nije moći iscrpsti” (1. homilija na 
knjigu Postanka). 

Stari i Novi zavjet 

To je jedna knjiga. “Građevni nacrt unapri¬ 
jed predstavlja kako će izgledati buduća 
građevina. Dugačka sjena koja ide pred 
putnikom najavljuje da netko dolazi. 
Jutarnja zora navješćuje dolazak sunca. Isto 
tako su gotovo svi važniji čini starozavjet¬ 
nih patrijarha označivali buduće stvarnosti, 
čine Isusa Krista... Cijeli se Stari zavjet 
odnosi prema Novome zavjetu kao sjena 
prema zbilji, a prema riječima svetog Pavla 
apostola: ‘Zakon ima samo sjenu budućih 
dobara.’ (Heb 10, 1)” (37. homilija na 
knjigu Izlaska, str. 1). 

Sveto pismo je jedna knjiga, ta knjiga je 
Isus Krist. 

Nepoznavanje Svetog pisma 

Ima takozvanih “prosvijetljenih”, koji 
Sveto pismo smatraju “dječjom igračkom 
ljudi tamnoga srednjeg vijeka”. To su nev¬ 
jernici koji ne vjeruju u Krista ni u Boga. 
Ali i među vjernicima “vlada veliko nez¬ 
nanje (Svetog pisma), a od toga neprocjen¬ 
jiva šteta za dušu, a neizravno i za tijelo”. 
(1. homilija na knjigu Izlaska). 

“Nažalost, Sveto pismo je za mnoge ljude u 
našem narodu, i to više za one tobož nao- 
bražene negoli za priprosti puk, knjiga 
zapečaćena sa sedam pečata. Hvataju u 
ruke ‘Gričku vješticu’ i kojekakve druge 
romane, a da o Svetom pismu, toj knjizi 
života, nemaju ni pojma. Znali su žrtvovati, 
a mnogi žrtvuju i danas tisuće i tisuće za 
budalaste knjige, ali za Sveto pismo ni 
novčića, makar ih prve vode u propast, a 
druge u život vječni.” (49. propovijed u 
nizu homilija za sve subote u godini, str. 
4). 

Ustanovljuje se kako se “sistematski Sveto 
pismo Staroga zavjeta rijetko izlaže kod 
nas, i zbog pomanjkanja svećenstva i iz 
drugih razloga” (34. homilija na knjigu 
Levitskog zakonika, str. 2). To ga je 
navelo da je počeo sistematski tumačiti 
Stari zavjet, počevši od Knjige Postanka, 
poglavlje po poglavlje. Smrt je prekinula to 
svojevrsno tumačenje Starog zavjeta kod 
petog poglavlja knjige Brojeva. 


v 

Čitaj i razmišljaj 

“Imade ljudi koji tvrde, da Katolička crkva 
brani svojim vjernicima čitati Sveto pismo. 
...To je izmišljotina... Brani svojim vjer¬ 
nicima čitanje Svetog pisma, ako se izdaje 
bez njezina odobrenja i krivotvoreno... 
Brani ako nema potrebnih tumačenja.” Kao 
potkrepu izlaganja navodi., svetog 
Augustina i svetog Petra (2 Pet 3, 16). 
Crkva naprotiv “toplo preporuča, osobito 
čitanje Evanđelja, Djela apostolskih i 
Poslanice svetog Pavla.” (1. homilija na 
knjigu Postanka, str. 3). 

“Sveto je Pismo najsavršenija škola života 
za sve ljude.” I na Sveto pismo primjenjuje 
riječi apostola: “Svima sam bio sve.” (1 
Kor 9, 22). Čovjek poput pčele, poput 
mrava “mora sabirati snagu da izdrži u vri¬ 
jeme kušnje, znanje, koje će mu pomoći, da 
lakše osvoji nebo, gdje će onda uživati kroz 
sve vi jeke. Sve to nalazi u Božjoj riječi... 
Ta riječ Božja dragocjenija je od svakoga 
zlata i srebra. Jer zemaljsko zlato i srebro 
može nešto pomoći dok je čovjek na tom 
svijetu. A to je vrlo kratko vrijeme, i čovjek 
toga ne može ponijeti sa sobom na drugi 
svijet. Riječ pak Božja vodi one, koji je 
marljivo slušaju i ravnaju se prema njoj u 
život vječni.” (Nedjelja šezdesetnica, 
Propovijedi u liturgijskoj godini). 

Sveto pismo je “biser i može se sa svake 
strane brusiti i naći poruke za sve zgode 
ljudskog života.” (1. homilija na knjigu 
Izlaska). Sveto je pismo kao “mirisava bilj¬ 
ka. Stoje više tareš prstima, tim jači i divni¬ 
ji miris iz nje izbija. Tako i Sveto pismo, 
što se više u njega udubimo, tim obilniju 
hranu nalazimo za naše neumrle duše u 
njemu, tim veće bogatstvo duhovno nalazi¬ 
mo u Svetome pismu.” (9. homilija na 
knjigu Izlaska, str. 1) “U Svetom Pismu 
skrivaju se dragocjene pouke za sve okol¬ 
nosti ljudskog života...” (50. homilija na 
knjigu Postanka). 

“Da! Sto god je lijepo stvorenog na karita¬ 
tivnom, socijalnom, gospodarskom, umjet¬ 
ničkom, graditeljskom, književnom, pjes¬ 
ničkom području, jednom riječju što god je 
lijepa u ljudskom životu, nalazilo je svoju 
najvišu inspiraciju upravo u Svetom 
pismu.” (1. homilija na knjigu Postanka, 
str. 5). 

“Čitaj i razmišljaj (Sveto pismo), pa će te 
dovesti u život vječni.”(Ibid.). “Samo ako 
primiš k srcu, kao da je to pisano samo za 
tebe” (24. homilija na knjigu Levitskog 
zakonika, str. 4). 

Celestin Tomić 

U TEBE SE, GOSPODINE POUZDAJEM! (ft 31,1) 


O vaj svetopisamski tekst je temeljna odrednica i poruka 
proslave devetsko godišnjeg postojanja zagrebačke nad¬ 
biskupije. Njegov odabir zasnovan je na vjernoj primjeni, 
životnom iskustvu i duhovnoj baštini Sluge Božjega Alojzija kard. 
Stepinca, nadbiskupa zagrebačkog koji je, kao osuđenik komu¬ 
nističkog režima, umro na glasu svetosti, u Krašiču, 19.11.1969. On 
je to načelo usvojio i živio tako primjereno da je Božji narod 
ponukan njegovim pouzdanjem nadvladavao kušnje vremenitog 
života, gajio vjernost Božjim načelima i Crkvi utemeljenoj na 
Petrovu nasljedniku, te savjesno vršeći redovite životne poslove 
koračao u susret Kristu koji dolazi, k zbilji vječnoga života. 
Tridesetčetvrta obljetnica njegova prijelaza u vječni život, prigoda 
je da učvrstimo svoju vjeru, stavljajući, poput njega, sve svoje 
pouzdanje u Gospodinu. 

Spomenuto načelo tvori jedinstvo s njegovim biskupskim 
grbom. Učinio je, naime, svoje pouzdanje nedjeljivim od Kristove 
osobe, Kristova križa i Kristove proslave. Na plavoj podlozi štita, u 
središtu, postavio je križ, a na lijevo i na desno od križa slova Alfu 
i Omegu, prvo i posljednje slovo grčke abecede, koja u knjizi 
Otkrivenja opisuju osobu Krista Pobjednika, Jaganjca Božjeg, koji 
stoji na početku i na kraju vjekova, kao cilj ka kojemu teži ljudski 
rod i sve stvorenje. Slutim daje odabirom boje naznačio svoj ljud¬ 
ski i kršćanski značaj protežit prema miru u Bogu i s ljudima, a toga 
mira nema bez posvemašnejg pouzdanja u Boga, bez suživljavanja 
u muku, smrt i uskrsnuće Kristovo. 


Kao jedna od triju stožernih, bogoslovnih, od Boga danih vrli¬ 
na, nadu se, naime, ne može dijeliti od vjere i ljubavi, ona pomaže 
čovjeku prispjeti do prave i potpune spoznaje Krista Gospodina i po 
njegovu uzoru urediti zemaljski i pripremiti vječni život. A to je za 
Slugu Božjega najljepši i najvažniji čovjekov posao na zemlji. 

Iz predanosti u Božje ruke on je stekao i krepost pouzdanja, tj. 
osobnog poniranja u Boga. Opečačen ulivenom milosti nade i 
stečenom kreposti pouzdanja, iskusio je slatkoću Božje prisutnosti 
koja mu je podarila osjetiti obrazloženost njegove nade. Tako je on 
tijekom zemaljskog života svjedočio o kreposti nade kao sigurnoj 
jakosti u kušnjama, progonstvima i protivnostima. 

Nada je Sluzi Božjemu najjače sredstvo u borbi protiv napasni¬ 
ka na zlo, na grijeh, na ponude koje se protive načelima dobra i 
božanskih istina. Njome prožet svjedoči kako kršćaninu valja ići s 
optimizmom u susret neizvjesnoj budućnosti, danima neimaštine, 
bolesti, životne nesigurnosti. 

Sluga Božji sve stavlja u ruke Božje i sve prihvaća iz Božjih 
ruku. S takvim raspoloženjem prihvaćao je pred kraj života i svoju 
tešku bolest i fizičku nemoć, prinoseći ih za dobro čovječanstva. 
“Vidim, reče, da mi nema dugog boravka ovdje na zemlji. U ruke 
Božje! Ali dok smo tu, ne popuštamo! Neka budem žrtva, ako je to 
volja Božja, samo neka živi Crkva Božja, neka se dobri Bog smilu¬ 
je jadnom čovječanstvu, a posebno našem narodu!” (J. Vraneković, 
Dnevnik, 16.VII.1954). 


• Bog je izvor nade 

Krepost nade je za Slugu Božjega dar 
Božji. Kad mu je nadbiskup Bauer priopćio da 
će biti njegov nasljednik, on je navodio mnoge 
razloge i tražio načine da se to ne dogodi. 
Predviđao je, naime, da će doći do novog 
svjetskog rata, da će ljudskih žrtava biti i prije 
toga, a mnogi će, a možda i on, biti odvedeni 
u Sibir. Ipak je, poslušan odluci Svetog Oca, 
prihvatio odabir. Svoj konačni pristanak dao je 
predajući se u Božje ruke, a raspoloženje duha 
očitovao pisanjem gesla koje mu je i česta 
molitva u različitim životnim okolnostima. “U 
Tebe se, Gospodine, pouzdajem!” 

Stavom Jeremije proroka on govori o 
propasti ljudi i onih sistema koji se oslanjaju 
na čovjeka, na fizičku silu i moć oružja, a 
isključuju božju pomoć u svojem radu i načelo 
pravednosti u djelovanju. Riše ih riječima Sv. 
pisma: “Oni se ufaju u bojna kola i konjanike, 
a mi u ime Gospodina Boga našega!” (Ps 
19,8). 

Raspoloženjem starozavjetnog Joba prih¬ 
vaća i druge krijepi nadom u trenucima kad 
svjetovne vlasti metodom prisile otuđuju 
crkvena dobra i ucjenjuju ljude na suradnju s 
državnim institucijama, a na štetu Crkve. Tako 
piše časnim sestrama: “Činjenica da Vam uzi¬ 
maju kuće, ne smije uznemiriti Vaše duše. Niti 
okom trenuti a kamoli i jednu suzu proliti! 
Mogu uzeti sve, ali dušu nikada! Bila bi 
vječna sramota i neizbrisiva mrlja kad bismo 
Crkvu prodali za nekoliko kuća. Bog će nas 
providjeti!” (Pismo, 26.1.1959). 


• Zalog obraćenja 

U dramatičnim danima pred završetak 
Drugoga svjetskog rata on piše okružnicu o 
pouzdanju u Boga. Ustanovljuje kako su radi 
oholosti života ljudi počeli krojiti novi 
poredak. Odbacili su Kristovo evanđelje, te na 
temelju strasti, zabluda uma i volje, odlučili 
graditi novi dom. Posljedica toga su strašne 
ratne nevolje. Kolikogod bolne, one vjernika 
ne smiju obeshrabriti, jer će Božje milosrđe iz 
tih nevolja izvesti za njih najveće dobro. Pred 
budućnošću imaju razloga strepiti samo 
grešnici, a obraćeni čovjek, koji računa na 
Božju pomoć, može joj pun pouzdanja ići u 
susret, jer Bog jest i ostaje jedini gospodar 
neba i zemlje i svih događaja u povijesti 
čovječanstva (7.1.1945). 

• Krist objekt nade 

Njegov optimizam i pouzdanje u Božju 
pobjedu proizlazila je iz vjere u osobu Isusa 
Krista, Sina Božjega, i njegove pobjede izvo¬ 
jevane na križu. O križu kao simbolu pobjede 
i njegovom udjelu u njegovoj nadi, on sam 
ovako govori: “Dok sam bio u Lepoglavi 
(1946-1951), kadgod sam izašao iz svoje 
ćelije na šetnju, najprije sam ugledao toranj 
crkve s križem. On je meni govorio: “Gore 
gledaj, prema nebu i neboj se! Taj je križ tu 
stajao, kad je Josip II. tjerao Pavline iz 
samostana. A gdje je sada taj nesretnik? A križ 
još i danas stoji. I taj mi je križ svaki puta gov¬ 
orio: ‘Pazi, da ne popustiš!’” “I dok je to gov¬ 
orio, svjedoči Vlč. Josip vraneković, krašićki 
župnik, Sluga je Božji gledao samo naprijed. 


upravo se zanio. Tako on uvijek čini kad gov¬ 
ori o načelnim stavovima ili interesima 
Crkve!” (Dnevnik, 28.IX.1953). 

Iskusivši plodove Kristove muke on i 
druge potiče na ustrajnost u zvanju, vjeri i 
nadi. Dobro je znao da se ljudi teško spri- 
jateljuju s tajnom križa. Zato je preporučivao 
da se vjernici i pastiri drže daleko od svakog 
malodušja, od ljudskog obzira ili straha u 
ispovijedanju vjere i s vedrinom koračaju 
prema danu Božje pobjede, jer Katolička 
Crkva kroz svoju dugu povijest poznaje bitke, 
podnosila je rane, ali nije spoznala uništenje. 
Veli, naime: “Sačuvajte neograničeno pouz¬ 
danje u Gospodina... Ne klonite duhom ni 
časa, kraj svih poteškoća i nevolja. Stvar 
Božja neće propasti, makar se i zvijezde rušile 
s neba!” (Pismo, 25.VI,1956). To uvjerenje 
prenio nam je i ovim poticajem: “Kad bi čuli, 
da sam završio život ovdje, ni časa se ne 
pokolebati u pouzdanju u Boga... Crkva se 
Katolička ne upire niti na kardinala Stepinca 
niti bilo kojeg čovjeka, nego na Isusa Krista, 
kojeg zamjenjuje na zemlji Petar, sveti Otac” 
(Pismo nepoznatom naslovniku). 

I budući da je “Bog ulje svoga milosrđa 
sakrio u posudici pouzdanja”, preporučivao je 
goruću molitvu kako bi Kristovi vjernici 
postigli snagu i ustrajnost u trpljenju koje je, 
kao i progonstvo, doživljavao kao “školu 
obnove ljudskoga roda” (Pismo, 31 .XII. 1954). 

• Po uzoru na Bogorodicu 

U životu Sluge Božjega Alojzija Stepinca 
nada ima obilježje koje je resilo Majku Isusa 

Krista, Mariju. Po uzoru na njezin Bogu dani: 
“Fiat!” - neka se, Bože moj, ostvaruje Tvoj 
naum, i on bijaše spreman sve primati iz Božje 
ruke. Bogorodica bijaše mu uzor kako služiti 
Bogu, a njezina proslava na nebu, izvor pouz¬ 
danja u majčinsku pomoć Djevice, u djelu 
otkupljenja njezina Sina koje se događa u 
Crkvi. Sam o tome reče za sužanjstva u 
Krašiću: “Ako se koji taj čovjek možda čudi, 
odakle slabom čovjeku kardinalu Stepincu 
toliko pouzdanje, mogu Vam reći, što i Vi 
naslućujete u Vašem pismu, daje eto od pov¬ 
jerenja u Bogorodicu i Djevicu Mariju, čiji je 
lik tako čudesno isprepleten s čitavim mojim 
životom. To povjerenje želim Vama i svim 
ostalima”. 

Kad je jednom prilikom uspio odaslati 
pisma povjerljivim putem, jer se poštom nije 
služio otkako je državna cenzura nakon 
pljenidbe njegove redovne pošte objavila neke 
odlomke iz njegovih pisama s nakanom da ga 
ponizi u javnosti, reče župniku Josipu 
Vranekoviću: “Bogu hvala, da je sve ovako 
prošlo. Ovo je čudo! Vidite li što znači molit¬ 
va i pouzdanje u Boga! Krunicu samo svaki 
dan nastavite s ljudima. Ništa se ne bojati!” 
(Dnevnik, 7.XII.1957). Drugom zgodom 
pripomenu: “Više puta nešto sam načinio, a da 
se nisam preporučio Majci Dobroga savjeta i 
prevario sam se. Više se to neće odgoditi” 
(Dnevnik, 9.IV. 1958). I, kako sam svjedoči, 
nije se dogodilo. “To je djelo Majke Božje. 
Njoj sam uvijek tu stvar izručivao... Ona nas je 
očuvala do danas! (Dnevnik, 16.IX.1959). 

S nadom u dolazak Marijina vijeka koji će 
biti u konačnoj Božjoj pobjedi nad tminama 
zla, mogao je prorokovati u vrijeme snažne 
boljševičke propagande u svijetu: “Ja vjeru¬ 
jem da će se Rusija obratiti i kip Bogorodice, 
da će stajati na Kremlju! Naša nada je Bog na 
nebu, a na zemlji Sv. Stolica. Drugih prijatelja 
jedva da imamo!” (Vraneković J., Dnevnik, 
28.X.1956). 

• Zalog vedrine 

Pouzdanje u Boga se kroz život Sluge 
Božjega preobražavalo u jakost njegova duha 
kojim je prosvjetljivao, tješio i pridizao Božji 
narod. U gigantskoj bitci u kojoj nikada nije 
posumnjao, prepao se ili posustao, zračio je 
pobjedničkim optimizmom. “Kao uvijek, mi 
smo i sada opitmisti, i to stopostotni, piše dr. 
Ivi Andresu, predratnom ministru, i bit ćemo i 
onda ako bude valjalo položiti život u toj borbi 
između Boga i Beliala, između dobra i zla. 
Tako nas uči Isus Krist, koji je kao oporuku 
ostavio svojim apostolima: “Confidite, Ego 
viel mundum - Pouzdajte se u me, ja sam 
pobijedio svijet!” Ni Platon, ni Aristotel, ni 
Ciceron, ni Demosten, ni Virgilije, ni Goethe, 
ni Einstein niti sva ujedinjena znanost i 
mudrost svijeta, nego Isus Krist!... U tom 
Kristu pozdravlja Vas i želi puni optimizam 
Alojzije kard. Stepinac, nadbiskup 
zagrebački” (Pismo, 1.V.1954). 

Ako je bura progonstva malo potresla sta¬ 
blom svete Crkve, ništa nije propalo i neće 
propasti onome, koji “svoje uzdanje stavlja u 
Boga, jer Bog ne živi od danas do sutra kao 
smrtni ljudi, nego vjekuje vjek do vijeka, nit 
Ga žiča konac čeka!” (Pismo, 14.IX.1956). 

Iz toga uvjerenja potiče vjernike neka pes¬ 
imizam prepuste “komunistima, Liberalcima, 


masonima i sličnoj čeljadi, a za sebe, reče, 
zadržimo sveti optimizam u svim zbivanjima 
sadašnjice, kad znamo, da iza nas stoji Krist 
Gospodin, koji je rekao: “Ja sam pobijedio 
svijet!” (Iv 16,33; Pismo, 2.V.1957). “Ja mis¬ 
lim, reče drugom zgodom, da Boga dragog 
naviše vrijeđamo premalim pouzdanjem u 
Njegovu moć i dobrotu”. 

Tu bitnu značajku kršćanske vedrine zas¬ 
novane na nadi protumačio je govoreći: “Bila 
bi neizmjerna sramota za nas kršćane katolike, 
kad bi sumnjali u pobjedu Božje stvari u svije¬ 
tu, kad ne bi imali neograničeno pouzdanje u 
Božju moć, dobrotu!” Zato, veli na drugom 
mjestu: “Tjerajte kao kugu od naše mladeži 
svaku malodušnost, jer je nedostojna katolika, 
koji se diči ovako velikim imenom, kao što je 
ime Boga našega!” (Pismo, 27.XII.1958). 

• Put usavršavanja 

Ta vedrina kao obilježje životne stalnosti 
jest, doduše, dar milosti Božje, ali i plod 
čovjekovih voljnih, umnih i duhovnih napora. 
Do postojanosti u nadi i nadnaravnog iskustva 
koje ona sobom nosi, čovjek prolazi kroz 
okolnosti svakodnevnog života. Upravo iz pri¬ 
hvaćanja volje Božje, dakle iz pouzdanja u 
njegove planove s njime na putu spasenja, 
kršćanin te okolnosti života, često neprijatne, 
prihvaća i preobražava. Nada se u kušnji prov¬ 
jerava, jer nakon oluje dolazi utiha. U napasti 
zdvajanja, posustajanja i odustajanja na 
Božjem putu pravo je rješenje da se životna 
lađa čvrsto priveže uz stijenu koja je Krist. 

On rabi i drugu usporedbu iz prirode. Da 
ne bude zgažen pod nogama prolaznika, 
bršljan se čvrsto privija uz snažno stablo i 
uspinje prema suncu. Time on riše potrebu 
vjernikova napredovanja u dobru držeći se 
postojano istina vjere i vjernosti svome zvan¬ 
ju i poslanju. Daje to moguće izvesti, svjedoči 
osobno kad hrabro odlučuje da neće ići u 
inozemstvo, što je državna vlast željela, niti se 
dati slomiti pod prijetnjama da napusti svoju 
Crkvu i svoj hrvatski narod. On s pouzdanjem 
u Boga želi sa svojim narodom, nadajuć se 
protiv nade, poput Abrahama, podnijeti sve 
kušnje na put do konačne Božje pobjede. 
Ovim je riječima takve sastavnice nade obra¬ 
zložio u pismu svećenicima okupljenima na 
duhovnoj obnovi: 

“Vremena naime, koja proživljavamo, i 
odviše su slična apokaliptičkim vremenima, a 
da ne bi svaki pravi svećenik osjećao potrebu, 
da se od časa do časa sabere i prikupi nove 
snage u orijaškoj borbi, koja se vodi između 
Boga i Sotone, između dobra i zla, između 
istine i laži u svijetu. Da će u toj borbi pobi¬ 
jediti Gospodin Bog, a ne Sotona, da će pobi¬ 
jediti dobro, a ne zlo, da će pobijediti istina, a 
ne laž, o tome ne sumnja ni jedan čovjek 
zdrave pameti. Ali može lako podleći i stradati 
ovaj ili onaj suborac Božji, ako se ne bude 
stalno držao Boga svojega po intenzivnom 
duhovnom životu kao što nužno strada i biva 
gažen na primjer bršljan, ako se otkine od 
čvrstoga hrasta i padne na zemlju... A onda, 
braćo svećenici, kad bi baš i pripustio 
Gospodin tu kušnju, zar smo mi prvi, koji smo 
umrli od gladi? Ustali bi protiv nas (kad bi radi 
toga izdali interese Božje) stotine hiljada 
svetih mučenika, koji su pomrli od gladi kroz 
vjekove radi svoje vjere i obrane istine. 


Ostanite, dakle, vjerni svojoj misiji i držite oči 
uvijek uperene prema pećini Petrovoj, prema 
onoj: “Ubi Petrus, ibi Ecclesia! - Gdje je Petar, 
tamo je Crkva!” ... Ja ostajem i dalje s vama, 
da s vama dijelim i dobro i zlo uz milost Božju 
i samo smrt će me rastaviti od mog stada ili 
kruta sila fizička... Strpljivost, dakle str¬ 
pljivost vam je svima potrebna kao i meni 
samome jer ništa nema u Crkvi Božjoj bez 
žrtava” (Pismo, 8.1.1955). 

• U otajstvu Crkve 

Iz života i nauka Alojzija Stepinca proi¬ 
zlazi spoznaja kako bi ideal, kojemu se ne 
vjeruje, bio prazan san. Zato je on svoju vjeru 
oplemenio nadom, koja je jačala krepost vjere 
kao što kiša daje snagu rasta i zrijanja sje¬ 
menu. Toj nadi dao je obilježje svoje 
čovječnosti, usavršavajući se u vrlinama, i 
odgovornosti, do kraja ljubeći Crkvu 
Kristovu. 

Biskupsko načelo Sluge Božjega Alojzija 
Stepinca: “U Tebe se Gospodine, pouzdajem”, 
tako je s pravom postalo sinonimom njegova 
postojanja u Bogu i među ljudima. U poplavi 
najrazličitijih ideoloških suprotnosti, posebno 
bezboštva i opće životne nesigurnosti, njega je 
pouzdanje u Boga učinilo svjedokom i svje¬ 
tionikom Božje pobjede. Njegov primjer i pot¬ 
icaj zadužuje nas kako bismo bili “puni pouz¬ 
danja u Boga, koji s barkom svoje Crkve 
upravlja sigurnom rukom, iako se kratkovid¬ 
nim ljudima pričinja da spava” (Pismo, 
17.VIII.1958). 

Doista nam je utješno njegovo 
svjedočanstvo po kojem nam, u vrtlogu ratnih 
stradanja i svakodnevnih životnih kušnji, kao 
pobjednik u životnoj bitci s Božjim nepri¬ 
jateljima, dovikuje: Pouzdajte se, sinci, u 
Gospodina! Veli doslovce. “Crkva Božja ne 
pozna očajavanja u svojoj povijesti. Istina, 
borba je danas gigantska s prošlošću, jer 
ovakve perfidije, zlobe i pokvarenosti svijet 
još nije vidio. Ali, radi toga se Božja moć nije 
ni najmanje umanjila, a isto tako ni dobrota 
Božja. Hoću li ja doživjeti trijumf Crkve, ne 
znam. Ali sam siguran, da će mnogi imati pri¬ 
like vidjeti ga i to takva, kakva još nikada 
povijest nije zabilježila. Ne neko vanjsko 
slavlje, nego unutarnji preporod duša, što je 
jedino važno. Jedina opasnost je malodušnost. 
Druge nema, jer nitko se nije postidio, tko se 
kakva još nikada povijest nije zabilježila. Ne 
neko vanjsko slavlje, nego unutarnji preporod 
duša, što je jedino važno. Jedina opasnost je 
malodušnost. Druge nema, jer nitko se nije 
postidio, tko se pouzdao u Gospodina. Nitko! 
U svoj povijesti roda ljudskoga: Nitko! Za tu 
činjenicu jamči sam Bog Duh Sveti!” (Pismo, 
30.III. 19590). 

Način kako je Sluga Božji Alojzije 
Stepinac, taj hrabri pastir, učitelj i posvetitelj 
Crkve zagrebačke i hrvatski Metropolit, u 
najpresudnijem razdoblju četrnaeststoljetne 
povijesti kršćanstva u Hrvata, proživljavao 
Božje riječi: “U Tebe se Gospodine pouzda¬ 
jem!” daje nam pravo vjerovati daje iskusio i 
drugi dio svetopisamske rečenice: “Neće se 
postidjeti do vijeka!” Neka to iskusi i njegova 
Nadbiskupija i njegov narod. 

Dr. Juraj Batelja, Postulator 


22 




IZVJEŠĆE POSTULATURE SLUGE BOŽJEGA KARDINALA ALOJZIJA STEPINCA 


Zašto postupak 
ekshumacije 
Sluge Božjega? 


Svakog 10. u mjesecu misa za 
darovatelje kauze 

Na imendan kardinala Alojzija 
Stepinca, 21. lipnja, u 17,30 sati, kardi¬ 
nal Franjo Kuharic, u prvostolnici, uz 
asistenciju članova prvostolnog kapto¬ 
la, Prebendarskog zbora, poglavara 
Bogoslovskog sjemeništa, pojedinih 
biskupijskih svećenika iz Sarajeva i 
Banje Luke, te redovnika, prikazao je 
misu za sve dobrotvore kauze za 
proglašenje blaženim i svetim kardinala 
Stepinca Dr. Juraj Batelja, postulator 
kauze preuzeo je otad na sebe odgov¬ 
ornost, svakog desetog u mjesecu 
prikazati misu za sve dobročinitelje 
kauze. 

Nakon ekshumacije, tj. prepozna¬ 
vanja smrtnih ostataka sluge Božjega 
kardinala Alojzija Stepinca, u Zagrebu 
od 21. do 23. lipnja 1993. upućeno je 
Postulaturi zagrebačke nadbiskupije 
više upita hrvatskih vjernika iz 
domovine i svijeta. Navest ču samo 
neke: a) Zašto je to trebalo učiniti? b) 
Koji je bio povod ekshumaciji? c) U 
kakvom se stanju našlo tijelo pokojnog 
Sluge Božjega? d) Kako se to kardinal 
Stepinac “vratio u svoju katedralu?” 

Crkveni propisi koji uređuju postup¬ 
ke u procesu beatifikacije nekog sluge 
Božjega određuju da se prije same beat¬ 
ifikacije pristupi k utvrđivanju zemnih 
ostataka dotičnog kandidata za čast 
oltara. 

U postupku proglašenja blaženim 
sluge Božjega kardinala Alojzija 
Stepinca tom se postupku pristupilo 
odmah po završetku biskupijskog dijela 
postupka za njegovo proglašenje 
blaženim. To jest, taj je čin izvršen 
nakon zajamčenog vjerničkog uvjerenja 


o njegovu svetom ili savršenom 
kršćanskom načinu života, nakon što su 
prema sudu odgovornih osoba saku¬ 
pljeni svi spisi i dokumenti o njemu, te 
saslušani svjedoci čiji je sud mjeroda¬ 
van za prosudbu Kardinalove osobe, 
povijesnih okolnosti u kojima je živio, 
te činjenica koje su proizašle iz njegova 
sveukupnog djelovanja. 

Dakle, Kongregacija za postupke 
(kauze) proglašenja blaženim i svetim 
pojedinih Kristovih vjernika propisuje, 
uređuje i odobrava kako i kada če se 
izvršiti postupak ekshumacije, odnosno 
prepoznavanje zemnih ostataka 
pojedinog sluge Božjega. Stoga je 
nužno radi pravovjernosti i istinitosti, 
utvrditi pripadnost zemnih ostataka 
odnosnoj osobi ili kandidatu za čast 
oltara. 

U postupku oko proglašenja blažen¬ 
im kardinala Stepinca, kroz proučavan¬ 
je njegovih spisa i dokumenata o 
njemu, uočilo se potrebnim pristupiti k 
prepoznavanju njegova smrtnog tijela 
kako bi se, u potpunoj slobodi i s 
odgovornošću prema povijesnim zbilja¬ 
ma u kojima se on kretao i u kojima je 
živio svoje zatočeništvo i progonstvo, 
moglo razabrati pravi uzrok njegove 
bolesti, a potom i smrti, te utvrditi aut¬ 
entičnost njegovih zemnih ostataka. 

Takav se postupak, iz opravdanih i 
vjerujem svim ljudima dobre volje 
razumljivih razloga, nije mogao izvesti 
u samoj katedrali. Stoga je, 21. lipnja 
1993. navečer, u nazočnosti službenih i 
stručnih osoba, nakon pohoda grobnom 
mjestu, utvrđivanja autentičnosti lijesa, 
protokolarnih zapisa i svetih obreda, 
lijes Sluge Božjega u procesiji, prene¬ 
sen u određenu prostoriju unutar 
Nadbiskupskog dvora gdje je, sutradan 


22. lipnja 1993., nakon liturgijskih 
molitava i protokolarnih čina, otvoren. 

Svi nazočni mogli su se osvjedočiti 
da mrtvo tijelo kardinala Stepinca nije 
bilo balzamirano prigodom sudske 
obdukcije, tj .odmah nakon smrti 10. 
veljače 1960. 

Nakon temeljite analize i dobivenog 
uvida o stanju zemnih ostataka, 
stručnjaci su ih pojedinačno registrirali, 
te su ih nakon za to predviđenog tret¬ 
mana, uz prigodnu povelju, stavili u dva 
nova limena lijesa i zapečatili. Još iste 
večeri, tj. 22. lipnja 1993. zemni su 
ostaci kardinala Stepinca, u svečanoj 
procesiji praćeni pjesmom psalmama i 
molitvom, preneseni u središnji dio kat¬ 
edrale gdje su nakon obreda izloženi 
kao bi im vjernici, sutradan prije podne, 
mogli iskazati počast, te su u srijedu 23. 
lipnja 1993, nakon svečane liturgije 
pohranjeni na prijašnje mjesto iza 
glavnog oltara prvostolne crkve. Tu če 
ostati sve do proglašenja blaženim kar¬ 
dinala Stepinca i dok se, nakon toga, ne 
providi mjesto njihova konačnog 
smještanja na odgovarajućem mjestu u 
samoj katedrali,' kako bi bili što bliži i 
vidljiviji Božjem narodu koji če tu 
dolaziti i preporučati se u njegov zagov¬ 
or kod Boga. Ekipa stručnih osoba koja 
je izvršila prepoznavanje zemnih 
ostataka kardinala Stepinca o svemu je 
Kongregaciji za proglašenje svetaca 
uputila potrebito izvješće. Službeno 
priopćenje o cjelovitom postupku i 
rezultatima ekshumacije kardinala 
Alojzija Stepinca moči če se obznaniti 
tek po objedinjavanju rezultata kemi¬ 
jskih i radioloških analiza uzoraka nje¬ 
govih zemnih ostataka. 

• Uskoro “Glasnik Postulature Sluge 

Iskazivanje počasti posmrtnim ostacima sluge Božjega kardinala Alojzija Stepinca u 
zagrebačkoj katedrali 
Božjega” 


Opsežan posao u prikupljanju i 
proučavanju dokumenata i spisa u pos¬ 
tupku kanonizacije kardinala Stepinca, 
kroz niz godina su podupirali brojni 
hrvatski katolici, kako u domovini, tako 
i iz cijelog svijeta. Gotovo svi su oni 
izrazili želju da im se imena ne 
objavljuju: darivaju, znajući da je Bog 
nagraditelj njihova dara i ljubavi. Među 
njima su svećenici koji su svoj dar 
ovom apostolatu namijenili oporučno, 
vjernici prognanici i izbjeglice, 
umirovljenici i drugi. Redovito su ti 
darovi popraćeni izrazima zahvalnosti 
za tjelesno ozdravljenje ili uslišanje 
koje su zadobili na zagovor sluge 
Božjega Alojzija Stepinca. Najveći broj 
darovatelja je iz samog grada Zagreba, 
zatim iz Karlovca, Koprivnice, 
Vinkovaca, Čabra, Rijeke, Ljubljane i 
drugih mjesta. 

Podrobnije izvješće o darovateljima 
ove kauze donijet će prvi broj glasnika 
Postulature Sluge Božjega koji se 
priprema za 34. obljetnicu njegove 
smrti 10. veljače 1994. Ovim putem 
Postulatura moli sve prijatelje toga 
Glasnika i pune urede koji ga žele pri¬ 
mati i raspačavati, neka ga na vrijeme 
naruče, kako bi se tiskalo odgovarajući 
broj primjeraka. 

Izdašni darovatelj kauze bijaše 
pokojni kardinal Francesco Antonelli 
OFM, nekoć pročelnik Kongregacije za 
proglašenje svetaca i osobiti štovatelj 
kardinala Stepinca. 


• Peta obljetnica smrti o. Alekse 
Benigara 

Kao postulator kauze zahvalno se, o 
petoj obljetnici smrti, sjećam i u 
molitve svih prijatelja kauze 
preporučam patra Aleksija Benigara, 
franjevca, koji je dugi niz godina 
marljivo prikupljao dokumente i svje¬ 
dočanstva o kardinalu Stepincu, ne 
samo za svoju izvrsnu biografiju o 
njemu već i za postupak njegove kan¬ 
onizacije. Ovih dana predstavit će se 
javnosti osobni životni put i opus patra 
Benigara u kojem je golem dio vezan 
upravo uz kauzu kanonizacije kardinala 
Stepinca. Ne samo pisana djela, već i 
osobno evanđeosko njegovo 
svjedočanstvo, oplemenjeno radom i 
pobožnošću kojom se odlikovao prema 
kardinalu Stepincu, toga su skromnog 
čovjeka i uzorna Kristova učenika u 
franjevaštvu, doveli ne samo do udivl- 
jenja nego i poticaja kako živjeti 
evanđelje. Stoga će postupak i za nje¬ 
govu kanonizaciju, ako i kada do nje 
dođe, obradovati sve prijatelje i 
štovatelje kardinala Alojzija Stepinca. 

• Kongregacija imenovala relatora 
kauze 

Kongregacija za proglašenje svetaca 
imenovala je u mjesecu rujnu 1993. 
godine prelatora kauze, pod čijim vod¬ 
stvom ekipa stručnjaka proučava spise 
Sluge Božjega, te svjedočanstva i doku¬ 
mente o njemu, pripremajući, tzv. pozi¬ 
ciju. Ta pozicija kauze sažima sve spoz¬ 
naje o kandidatu za čast oltara. Na 


temelju toga spisa dat će teolozi, prelat 
teolog - zastupnik pravde, te Zbor kar¬ 
dinala i biskupa svoje prosudbe o Sluzi 
Božjemu, kako bi onda Sveti Otac na 
temelju svih činjenica mogao donijeti 
neprevarljivu odluku o beatifikaciji. Taj 
opsežan posao na proučavanju više od 
30.000 stranica dokumentacije, pri¬ 
jevode na talijanski i tiskanje pet sveza¬ 
ka pozicije, preporučam u molitve i 
dobrotvornost svih vjernika, osobito 
čitatelja Glasa Koncila. 

• Postulatura i dalje skuplja doku¬ 
mentaciju 

Tko god od vjernika ili članova 
pojedinih crkvenih i društvenih ustano¬ 
va posjeduje koji dokument, spis ili 
fotografiju, ili može pružiti svedočanst- 
vo o služi Božjemu kardinalu A. 
Stepincu, neka ih dostavi Postulaturi. 
Isto tako vjernici koji na njegov zagov¬ 
or zadobiju koje osobito duhovno 
uslišanje ili tjelesno ozdravljenje neka o 
tome pošalju izvješće na adresu. 
Postulatura zagrebačke nadbiskupije, 
Kaptol 31, 41000 Zagreb. 

Dr. Juraj Batelja, postulator 


ANĐEO 
U KATEDRALI 
Svetoj uspomeni 
kardinalu Stepincu 

Zajecala bolna zvona katedrale. 

Jauk sa planina odjeknu u dolu. 
Rijeke naše plaču uz Jadranske žale: 
Hrvatska se nijema zgrčila u bolu. 

Ko olovo suza narod jadni davi, 

Kuda teška kanu, procvalo je cvijeće 
Po bijelu snijegu: u bjelinu zavi 
Zadnje pute kojim Mrtav Pastir kreće. 

Divni Božji Vitez! - Oko nježne glave 
Aureol zlatni uzvišeno blista; 
u ruci mu palma, simbol vječne slave. 

neka silna snaga zrači iz tog tijela. 
Sto pod križem pade za Dom i za 
Krista. 

Hrvatska je mirna: Ima svog Anđela! 

Vinko Nikolie 

POKOJNI SURADNICI I DAROVATELJI 


Otac Benigar i otac Cairoli 


U ljubavi Gospodnjoj prešli su u 
bolji život: 

P. Antonio Cairoli - Rim 
P. Aleksije Benigar - Rim 
Franjo kard. Seper - Rim 
Ferdinand kard. Antonelli - Rim 
Dr. Josip Buturac - Lovrečina 
Grad 


P. Aleksije Benigar, r. 28. siječnja 1893. u 
Radecu, 7. rujna 1907. obukao odijelo sv. 
Franje Asiškoga, 30. lipnja 1915. zaređen u 
Zagrebu za svećenika, umro u Rimu 1. stu¬ 
denoga 1988., pokopan u Zagrebu na 
Mirogoju. Otac ‘Aleksa’, bijaše osobiti 
štovatelj i promicatelj kanonizacije Alojzija 
Stepinca, dostigavši do udivljenja vrhunce 
duhovnog života. 




P. Antonio Cairoli, r. 22.XI. 1915. u mjestu 
Bettona (Perugia) od Josipa i Marije r. 
Montori. Obukao je franjevački habit 

25. XI.1930. Prve zavjete položio je 

26. XI.1931. , a vječne 4X11.1936. Zaređen je 
za svećenika 4X11.1938. Bijaše profesor 
crkvenoga prava i moralne teologije na više 
crkvenih učilišta u Italiji i Rimu. Kao 
Generalnom Postulatom franjevačkog reda 
bilo je povjereno i vođen je Kauze kanon¬ 
izacije kardinala Stepinca. Kad je godine 
1985. teško obolio prestao je vršiti službu 
generalnog Postulatom Reda, ali je iz 
ljubavi prema Kauzi kardinala Stepinca 
posao na njoj, uz nemalene žrtve, vodio sve 
do smrti, koja ga pohodi 9. ožujka 1989. u 
Međunarodnom kolegiju Svete Zemlje u 
Rimu. 

Gospodine, okrijepi ga radošću 
blaženog gledanja vječne slave! 

ŽIVOT SLUGE BOŽJEGA ALOJZU A STEPINCA 


POBJEDNIK U ZNAKU KRIZA 

Piše: Serafin Romanov 


I. Pokaži mi 
putove svoje 

Posljednje rijeci Sluge Božjega 
Alojzija Stepinca koje je zabilježio župnik 
Josip Vranekovic jesu: “Fiat voluntas tua! 
Deo gratias. Blagoslovljeno Božje Ime!” 
Možemo reci da je Sluga Božji uistinu 
proživio svoj ovozemaljski život u tražen¬ 
ju Božje volje, u hvaljenju i slavljenju 
Božjeg Imena. 

Mladenaštvo 

Alojzije Stepinac rodio se 8. svibnja 
1898. u Brezariću, selu koje pripada župi 
Krašic. Njegovi su roditelji bili Josip i 
Barbara r. Penic. Otac se dvaput ženio. U 
prvom braku, s udovicom Marijom r. 
Matko, imao je četvoro djece. Bili su to 
Josip, Maksim, Terezi ja i Barbara. Kad je 
nakon četvrtog poroda Marija umrla, ože¬ 
nio se Barbarom r. Penič. U tom drugom 
braku rodilo se osmoro djece: Roza, Juro, 
Josip, Marko, Alojzije-Viktor, Stefanija, 
Mijo i Mato. Alojzije je dakle peto, odnos¬ 
no deveto dijete u obitelji. Krštenje drugog 
dana nakon rođenja. Po želji roditelja 
kršten je pod imenom Alojzije, ali mu je 
župnik po običaju mjesta dodao ime sveca 
toga dana - Viktor. Sakrament potvrde 
primio je 25. svibnja 1905, a nešto ranije 
prvu svetu pričest. 

Njegovi su se roditelji s djecom pre¬ 
selili iz Brezarića u Krašic 1907. godine. 
Tu je Alojzije završio i osnovnu školu. 

Rastao je kao i sva druga djeca. Volio 
je igru, posebno kupanje što če ostati nje¬ 
gova značajka kroz cijeli život. Kupčina, 
rječica koja teče kroz Krašic i njegova 
polja, za njega je bila mali raj. S radošću se 
sjeda kako su kao djeca, on i kolege, znali 
glave namazati blatom, u koje bi ubacivali 
perja i onda kao Indijanci skakali u vodu. 
Prirodne ljepote Krašiča i okolice ulijevale 
su mu posebnu ljubav prema prirodi, što če 
ostati još jednom osobinom njegova živ¬ 
ota. 

Ipak se nad drugim vršnjacima isticao 
osjećajem za pravdu, istinu i nadasve za 
pobožnost. Poput mnoge djece i on se s 
radošću sjedao pojedinih zgoda iz svoga 


života. Pa i onih koje ostaviše brazgotine 
na tijelu. Tako je pripovijedao o “nezabo¬ 
ravnim batinama” kojima gaje otac jednog 
dana nadario. “Nikada u životu, prisjeća se, 
nisam dobio toliko batina! Stoje bilo? Dan 
prije jedna djevojčica mela je sobu 
učiteljice i uzme joj sa stola zlatni prsten. 
Na putu iz škole ponudi ga meni. Mislio 
sam da ga je dobila na tomboli za groš. 
Uzmem ga i predam ga Miji Stepincu koji 
je prolazio na kolima. Kod istrage mala je 
rekla da ga je predala meni. I tako sam 
ispao kriv pred ocem.” (VD III, 
18.02.1957) 

I drugi put je u školi dobio batina samo 
zbog toga što nije želio odati imena krivca. 
Nije žalio te batine. Njegov školski drug 
Stjepan Pulić sječa se Alojzija kao 
odvažnog dječaka. Tako je jednom 
“snažno i zanosno Alojzije deklamirao na 
priredbi u školi pjesmu s nezaboravnim sti¬ 
hovima: ‘Ja sam junak do Boga, ne bojim 
se ničega!’” (VD III, 29.05.1957) 

No očeve su batine jos snažnije utvrdile 
u njemu osjećaj za pravdu. I ta če vrlina 
postati prepoznatljivom oznakom njegove 
zrele dobi, njegova jaka i neslomiva 
značaja. 

Očev muževni stav u životu i njegova 
molitva udahnjivali su u Alojzijevo srce 
kako odlučnu vjeru tako i djelatnu ljubav. 
Moliti nije lako. “Kad bi nas otac, pripovi¬ 
jeda on, pozvao na zajedničku molitvu, 
triput je lakše ležati nego moliti” (VD III, 
4.03.1957). On se ipak znao svladavati i 
jačati svoju volju i kroz te male vježbe 
postao je čovjek velike molitve. 

Tome je pridonijela i majčina ljubav i 
njezina velika krunica, koja je tako često 
bila u njezinim rukama. Sam Alojzije svje¬ 
doči o neizbrisivoj uspomeni iz najranije 
mladosti. Bila je to slika Marije 
Pomoćnice, koju je majka Barbara donijela 
kao miraz. Pred tom je slikom gorjela 
uljanica dan i noć. On bi veselo porav¬ 
navao žižak i mijenjao ulje u svjetiljci. To 
upravo čarobno svjetlo snažno je djelovalo 
na njega i čudesno ga pratilo na njegovim 
životnim iskušenjima, na ratištu, na studiju 
u Rimu, posebno kao osuđenika u 
Lepoglavi. Osjećao se upravo blaženim 
kad je mogao tu sliku smjestiti iznad svoga 
uzničkog kreveta u krašićkom sužanjstvu i 
tako biti zagledan u lik Majke Božje. 
Začudo se ta uljanica, kad mu je jednom 


ispala iz ruke na beton, nije razbila. Ti 
snažni djetinji dojmovi tako su ga proželi, 
da je zaželio da nad njegovim odrom ne 
bude drugog svjetla osim ove lampice niti 
drugog ukrasa osim slike Gospine, pred 
kojom je od ranoga djetinjstva dobio 
milost štovanja Bogorodice (VD I, 31, 126; 
III, 16; IV, 195). 

Na njegovu pobožnost prema Majci 
Božjoj utjecala su svečana župna slavlja: 
Gospe Lurdske - Bezgrešne i Majke Božje 
žalosne, kao i hodočašća u Dol, Volavje, 
Jastrebarsko, a posebno pješački pohod 
Majci Božjoj Bistričkoj. Pjesme, molitve, 
osobito moljenje krunice, duboko su se 
urezale u njegovu dušu. 

Od majke je primio ljubav prema 
molitvi krunice. I to je tako snažno usvojio, 
da je kroz tu molitvu i njezinim širenjem 
postao veliki apostol krunice u našem stol¬ 
jeću. Sjeda se on sam, prema pripovijedan¬ 
ju drugih, kako mu je majka, dok je još bio 
u kolijevci, preko bijelog pokrivača stavila 
svoju veliku krunicu. Župnik koji je došao 
u posjet njegovoj obitelji, videći to, reče: 
“Pa kako ne bu svetac, kad već sad moli!” 
(VD I, 10.01.1952) 

Majka Barbara željela je imati sina 
svećenika. I oko joj zapne na Alojziju. 
Zašto baš na njemu? To je njezina 
majčinska tajna, ali još više tajanstvenost 
Božjih nakana. Činjenica je da je ona od 
njegova rođenja do svoje smrti punih 
pedeset godina obdržavala post i nemrs 
svake srijede, petka i subote. On sam 
pripovijeda: “Koliko toga se kuhalo i peklo 
kod nas, kolike svadbe, svečanosti, težaci, 
gosti, proštenja! Svaki puta ona je sve u 
kuhinji vodila, ali nikada kroz pedeset god¬ 
ina nije u te dane ni okusila mesa i postila 
je. Počela je dok sam bio još dijete, a s 
nakanom da budem svećenik” (VD II, 
10.01.1952). To je nastavila i kad 
sam postao svećenik da budem dobar 
svećenik, i kad sam postao biskup, ona 
nastavlja svoj zavjet”. A nikada ni jednom 
rječju nije mu otkrila svoj zavjet, da bi ga 
nagovarala da postane svećenikom. 
“Nikada! veli on i sklopivši ruke kao na 
molitvi dodaje: Ali je molila. Velika je 
moć majčine molitve i blagoslova!” (VD, 
25.03.1952). 

(Nastavlja se) 

Kratice: VD = Dnevnik Josipa Vranekovic a, 
krašic kog župnika 

Molitva 

za proglašenje blaženim 
Alojzija Stepinca 


Gospodine Boze, ti si sluzi svome Alojziju 
Stepincu udijelio milost ne samo vjerovati u 
Isusa Krista nego i trpjeti za njega 
neustrašivim apostolskim žarom i ljubavlju 
prema Crkvi. 

Proslavi Slugu svoga čašću oltara, da nam 
bude primjer i zagovornik u borbama života 
na putu vječnoga spasenja. Po Kristu 
Gospodinu našemu. Amen 




Tko na zagovor Sluge Božjega bude uslišan, zadobije tjelesno ili duhovno ozdravl¬ 
jenje, ili koju osobitu milost, neka to priopći na adresu: 


Postulatura zagrebačke 


nadbiskupije 
Kaptol, 31 

HR - 41000 ZAGREB 


Kongregacija za postupke proglašenja svetaca odobrila je Kauzu kanonizacije 
Sluge Božjega Alojzija Stepinca pod brojem: Prot.: 1762, usp. Index ac Status 
Causarum, III Supplementum, Citta del Vaticano 1992., str. 25. 

Za vrijeme sužanjstva u Krašiču, 1951/1960 Sluzi su Božjemu bili česti i 
dragi posjetioci najmanji; foto-aparat nepoznatog sretnika zabilježio nam 
e ovaj primjer jednostavnosti i prijateljstva Sluge Božjega. On je tu djecu 
ne samo darivao slatkišima, nego za njih i svu djecu svijet molio, osvje¬ 
dočen kako je čista i karakterna mladost najbolji graditelj čovjekove 

" ' i vječne sreče. 









